Resipi Cekodok Pisang Bulat-Bulat, Ini Rahsia Kalau Nak Cantik Kejadiannya

Dah ramai pandai buat cekodok pisang kan? Tapi tak ramai yang tahu rahsia cara buat cekodok pisang yang bulat elok.
Rupanya ada rahsianya untuk hasilkan bentuk cekodok pisang bulat-bulat comel macam ini.
Jom ikuti perkongsian oleh Puan Norlela Abdul sahak yang berkongsikan caranya di bawah. Jom kita cuba nanti ya!
Baca juga: Cara Buat Rempeyek Yang Rangup, Resipi Mudah Guna Sukatan Cawan
CARA BUAT CEKODOK PISANG BULAT-BULAT
Bahan-bahan:

1 kg tepung gandum
1 kg pisang masak ranum*
3 cawan gula*(boleh kurangkan)
2 sb soda bikarbonat
1 sb garam*
Air secukupnya.
Minyak masak untuk menggoreng

Cara-cara:
1. Masukkan soda dalam tepung dan gaul rata, ketepikan.
2. Kisar bahan yang bertanda bintang (*).
3. Kemudian masukkan bahan blend tadi ke dalam tepung dan gaul sebati. Bancuhan macam buat cokodok biasa.
4. Pastikan adunan jangan terlalu cair.
5. Masak dalam minyak yang betul-betul panas. Guna jari saja untuk jemput bancuhan ke dalam kuali.  Goreng dengan menggunakan api yang sederhana.
6. Masak sehingga cekdok menjadi keperangan. Angkat dan toskan. Sedia untuk dimakan.

Kredit resipi dan gambar: Norlela Abdul Lahak
Baca juga: Cara Buat Apam Nasi Pandan Guna Sukatan Cawan, Gebu Gebas!
Baca juga: Petua Buat Kuih Pau Yang Gebu & Tak Berkedut, Lembut Macam Bantal!


Cara Buat Cendol Homemade, Resipi Dari Penjual Cendol Memang Confirm Sedap!

Setiap kali makan cendol kat kedai, semangkuk memang takkan puas makan. Lagi-lagi dalam cuaca panas macam sekarang. Haa, apa kata jom buat cendol homemade di rumah.
Bahan-bahan yang digunakan juga memang sudah ada di rumah, tinggal nak beli cendol saja. Mudah sangat!
Jom lihat cara membuat cendol homemade perkongsian oleh Shida Ambok di bawah. Menurutnya resipi ini hasil perkongsian oleh pekerja di kedai yang menjual cendol.
Resipi Cendol Homemade Mudah & Sedap!’
Bahan-bahan:

1.5 kg Cendol segera
1 tin susu sejat
1 tin santan pekat
Secubit garam
Gula melaka /Gula merah
Ais

Cara-cara:
1. Campurkan 1 tin susu sejat bersama santan kotak. (Nisbah 1:1)

2. Masukkan secubit garam untuk naikkan rasa. Nak lagi sedap, guna santan segar bagi menggantikan santan kotak.

3. Cairkann gula melaka/gula merah di atas api dengan sedikit air. Apabila gula sudah larut, boleh tutup api dan tapiskan.

4. Untuk penyediaan, isikan cendol, gula melaka diikuti dengan santan mengikut selera. Lebih sedap jika ditambahkan ais.

Selamat mencuba!

Kredit: Shida Ambok
Baca juga: Cara Buat Garlic Spread Homemade, Modal Tak Sampai RM10 Boleh Dapat Satu Botol


Cara Buat Cheesekut Viral Dengan Mudah, Jom Cuba!

PENULISmyResipi
KATEGORITips & Petua
POSTED ON2020-11-25
Sesekali memang teringin nak makan pencuci mulut yang enak. Nak beli malas, tapi bila nak buat macam tak rajin pulak. Yalah, bukannya senang nak baking kalau tak ada skill. Nanti dah penat buat tak jadi pula. Tapi lepas tahu cara buat cheesekut ni, mesti ramai yang nak cuba buat sebab ia sangatlah mudah.
Tapi, mesti ramai dah reti buat kek batik sebab tak perlu sukatan yang tepat dan sangat mudah sama seperti cheesekut. Kalau nak kelainan sikit, jom cuba cheesekut viral ni, sangat mudah dan cepat untuk siap!
Bahan-bahan
250g cheese tatura
1 mangkuk susu segar
1/2 tin susu pekat
Serbuk milo
1/4 cawan susu segar
1 bungkus biskut kering

Cara-cara
Masukkan cream cheese ke dalam pengisar.
Masukkan susu pekat ke dalam pengisar.
Masukkan susu segar ke dalam pengisar.
Kisar ketiga-tiga bahan sehingga sebati.
Celupkan biskut kering ke dalam 1 mangkuk susu segar.
Susun biskut yang sudah dicelup ke dalam bekas.
Lapiskan biskut dengan cream cheese yang sudah dikisar.
Ulang langkah yang sama sehingga bekas penuh.
Taburkan serbuk milo di permukaan cheesekut.
Simpan di dalam peti sejuk semalaman.


Cara Buat Chinese Congee, Enak Dimakan Bersama Ayam Kukus Halia & Cakoi

Chinese Congee atau Bubur Cina perkongsian saudari Noraini Noor Mohamed ni nampak sangat sedap dan membuka selera.
Berbeza dengan Bubur Nasi biasa, bubur nasi ini dihidangkan bersama Ayam Kukus Halia & Youtiao (Cakoi).
Daebak, Unik kan? Jom cuba. Korang mesti akan sukakannya.
Baca juga: Cara Buat Bubur Ayam Tersedap Yang Paling Mudah & Jimat
Resipi Chinese Congee
Bahan Minyak Bawang Putih (Garlic Oil):

5 ulas bawang putih
Minyak masak secukupnya
Cara-caranya:
1.Cincang halus bawang putih.
2. Panaskan minyak masak dan goreng guna api yang kecil sehingga keperangan.
3. Bau semerbak harum. Minyak bawang ni akan digunakan untuk Bubur Nasi & Ayam Kukus Halia.
Bahan Ayam Kukus Halia:

Ayam secukupnya – potong kecil
Halia – tumbuk/sagat
Kicap cair
Minyak bijan
Lada sulah
2 sudu makan minyak bawang putih
Cara-caranya:
1.Gaul rata ayam yang sudah dipotong kecil bersama halia tumbuk/sagat, kicap cair, minyak bijan dan lada sulah. Perap selama 30 minit.
2. Selepas 30 minit ayam diperap, letakkan minyak bawang putih di atas perapan.
3. Kukus ayam sehingga 20 minit. Siap.
Bahan Bubur Nasi:

1 cawan beras
8 cawan air
Ayam bahagian tulang
Halia – dihiris
Lada sulah
Garam secukup rasa
Stok ayam
2 sudu makan minyak bawang putih
Cara-caranya:
1. Basuh bersih beras. Masukkan ayam bahagian tulang, halia yang dihiris, lada sulah, garam secukup rasa, stok ayam dan minyak bawang putih.
2. Masukkan air ke dalam periuk. Gaul rata. Sukatan air adalah 1 cawan beras akan guna 8 cawan air.
3. Masak hingga bubur sedia. (boleh guna pressure cooker, pilih congee-seal)
4. Kalau masak bubur guna periuk nasi elektrik atau masak di atas dapur. Boleh masak bubur macam biasa.
5. Setelah siap bubur dan Ayam Kukus Halia, hiaskan dengan daun bawang & Cakoi.
6. Bubur dimakan bersama Ayam Kukus Halia. Tuang sedikit minyak bawang putih di atas bubur untuk tambah aroma & kesedapan pada bubur.

Nota: Cakoi tu empunya resipi beli cakoi yang sudah siap.
Selamat mencuba!

Sumber: Noraini Noor Mohamed


Cara Buat Choco Jar Guna 3 Bahan Ini, Penggemar Coklat Wajib Try

Bagi hantu coklat pastinya tidak mahu lepaskan menikmati produk coklat yang lazat dan menyelerakan bukan, ini antara choco jar yang semakin mendapat tempat di hati kaki hantu coklat.
Siapa sini hantu coklat kita geng!
Sekarang ini banyak betul produk-produk berasaskan coklat mendapat tempat di hati peminat coklat, tidak kiralah tua atau muda, lelaki atau wanita semuanya meminati rasa yang sama.
Baca juga: Cara Buat Chocolate Truffle Ala Royce ‘Viral’, Hanya Guna 3 Bahan
Tahu tak sebenarnya jika korang buat sendiri di rumah, kosnya adalah jauh lebih murah dan berbaloi. Jangan kata sebalang, berbalang-balang pun korang boleh dapat dengan modal yang tidak terlalu besar. Hehe
Seperti yang dilakukan oleh seorang pengguna Facebook yang dikenali sebagai Syida Nara, pada mulanya dia mengidam dan beli di tepi jalan, botol kecil sahaja tapi orang menjualnya dengan harga yang mahal.
Jadi, dia berusaha untuk buat sendiri, beli bahan tak sampai RM20, tapi boleh dapat satu balang besar.
Resipi Choco Jar

Bahan-bahan:
500gm coco crunch bersaiz kecil
500gm coklat beryl’s
Setengah cawan minyak masak atau minyak jagung
Cara-cara membuatnya:
1. Cairkan coklat menggunakan teknik double boil.
2. Letakkan sedikit minyak supaya coklat tidak beku jika sejuk.
3. Gaulkan coklat sehingga rata dan siap untuk dimakan. Korang juga boleh menggunakan apa-apa jenis coklat sahaja mengikut citarasa masing-masing.

Memang tak rugi cuba choco jar yang padat dan padu macam ini, kalau tak percaya kenalah cuba dulu!
Selamat mencuba.

Sumber: Syida Nara


Cara Buat Chocolate Truffle Ala Royce ‘Viral’, Hanya Guna 3 Bahan

Pasti ramai yang tahu Chocolate Truffle keluaran satu jenama popular yang sedang digilai ramai pada saat ini. Walaupun harganya agak mahal, orang ramai tetap berlumba-lumba untuk mencubanya.
Rupanya tak susah mana kalau nak buat sendiri Chocolate Truffle ala Royce di rumah. Hanya perlu menggunakan 3 bahan mudah. Buat sendiri puas hati, boleh makan puas-puas! Jom lihat cara-cara di bawah.
Baca juga: Cara Buat Kek Milo 3 Bahan, Tak Guna Tepung Tapi Tetap Gebu & Lembut!
Resipi Chocolate Truffle Ala Royce ‘Viral’
Bahan-bahan:

400gm Milk Chocolate (cincang)
200ml heavy cream
Serbuk coco secukupnya (untuk taburan)

Cara-cara:

Siapkan acuan size 20x20cm alas baking paper, Ketepikan.
Tuang heavy cream kedalam kuali dan masak hingga ada gelembung kecil,  cukup terus matikan api. Pastikan guna api kecil.
Masukkan coklat cincang tadi kedalam heavy cream yang masih panas dan gaul hingga cair dan kental. Tak perlu pasang api.
Tuang dalam acuan lalu hentak sikit loyang tu supaya gelembung udara keluar. Ratakan permukaan dengan spatula
Letak dalam peti sejuk semalaman atau sehingga keras.
Dah pejal potong dadu dan tabur dengan serbuk cocoa tadi.

Siap untuk dinikmati!

Kredit resipi: sumber


CARA BUAT CILI LEBIH TAHAN LAMA

 PENULIS
myResipi

 KATEGORI
Artikel

 POSTED ON
2019-03-22 04:14:36

Anda seorang yang suka beli banyak cili dan simpan dalam peti? Tapi cili anda tak tahan
lama dan cepat sangat rosak? Macam-macam cara dah cuba tapi cili tetap tak tahan lama? Anda boleh cuba ikut tips viral dari Norizah Karim, insyaAllah lepasni cili anda boleh tahan lama.

1. Buang tangkai cili dan basuh bersih.
2. Toskan dan keringkan guna tisu dapur.
3. Simpan cili tersebut di dalam bekas yang tertutup ataupun Tupperware.
4. Simpan cili dalam peti sejuk.
5. Cili yang nak guna tu biarkan sekejap dekat luar dalam seminit dua. Tak perlu basuh
dah.

Tips yang ni pula untuk simpan cili supaya cili boleh tahan sampai sebulan. Biasanya tips ni
berguna untuk orang yang selalu beli cili dalam kuantiti yang banyak.
1. Buang tangkai.
2. Masukkan dalam Tupperware dan alas dengan tisu.
3. Kupas bawang putih dan letak dalam bekas Tupperware tadi.
*Cili boleh tahan sampai sebulan dan tak rosak.


Cara Buat Cinnamon Roll Ekspres, Guna Roti Paratha & Air Fryer Je

Pagi-pagi ini kalau sarapan Cinnamon Roll dengan kopi pergh nikmat betul. Anak-anak pun mesti start suka.
Memang nampak menyelerakan dan mudah resepi cinnamon roll yang dikongsikan oleh pengguna Facebook ni.
Menurut perkongsian Wan Ramlah Wan Rahimi, beliau hanya menggunakan beberapa bahan mudah tap perlu uli-uli tepung patut la namanya ekpress.
Baca juga: Resepi Roti Paratha Sosej Cheese Gulung Guna Air Fryer, Semudah ABC!
Buat je sendiri cinnamon roll yang gebu dan lazat seperti di kedai roti atau bakery.
Bahan utama yang digunakan untuk buat cinnamon ekspres ialah Roti Paratha.
Resipi Cinnamon Roll Ekspres

Bahan-bahan:
4 kpg paratha
3 sudu butter
2 sudu nestum
2 sudu susu tepung
1 sudu cinnamon powder
1/2 cwn gula perang
Cara-cara membuatnya:
1. Mula-mula kita gaul sebati butter + nestum + susu tepung + gula perang + serbuk cinnamon.

2. Kemudian susun 2 keping paratha. Pastikan bertindan sikit kat tengah-tengah tu supaya kita boleh gulung jadi bentuk silinder dan dapat potong dengan mudah.

3. Seterusnya sapu campuran cinnamon tadi pada bahagian atas paratha nipis-nipis.

4. Gulung perlahan-lahan dengan kemas. Lebih kurang macam ni bentuknya.

5. Bahagikan kepada 8 bahagian. Kemudian potong 8 bahagian gulungan tadi.

6. Susun potongan cinnamon rolls pada loyang yang telah digris dengan butter.

7. Sedia untuk dibakar. Panaskan AF 200/5min.

8. Bakar cinnamon rolls pada suhu 200/10min. Saya guna air fryer.

(Nak guna oven pun boleh, terpulang pada suhu oven masing-masing.) Inilah hasilnya!

Mudah sangat kan? Tak payah nak uli-uli dah. Memang best kalau ada stok paratha instant dekat rumah. Macam-macam boleh buat sebenarnya.

Sumber: Wan Ramlah Wan Rahimi


Cara Buat Cucur Jagung Untuk Minum Petang. Luar Rangup, Dalam Lembut!

Biasanya cucur akan diberi nama dengan apa bahan yang dimasukkan dalam adunan.  Sebagai contoh untuk membuat cucur jagung, perlu ada jagung untuk dimasukkan ke dalam adunan.
Pasti ramai yang tak pernah rasa cucur jagung ni kan? Rasa dia tersangatlah sedap, lagi-lagi bila cicah dengan sos cili.
Boleh cuba buat nanti untuk minum petang dengan menggunakan resipi yang telah dikongsikan oleh Ana Mariana Ismail di bawah. Selamat mencuba!
RESIPI CUCUR JAGUNG UNTUK MINUM PETANG
Bahan-bahan:

Isi jagung yang dihiris
Tepung gandum
Cili blend
Udang kecik @ ikan bilis tumbuk kasar
Bawang besar dihiris
Serbuk kunyit+serbuk ikan bilis
Garam+gula secukup rasa
Telur sebiji
Air suam

Cara-cara:
1. Masukkan tepung gandum (agak-agak kuantiti sesuai dengan bahan lain), isi jagung, bawang besar dihiris, udang, serbuk kunyit, garam, gula, serbuk ikan bilis sedikit dan cili kisar. Gaul sebati.

2. Masukkan juga telur sebiji. Bancuh adunan jangan terlalu pekat atau cair.

3. Masukkan air sedikit demi sedikit (biar senang nak kaup guna tangan).

4. Goreng dalam minyak yang banyak menggunakan api sederha. Sedap dicicah dengan sos cili.

Selamat mencuba!

Kredit: Ana Mariana Ismail
Baca juga: Cara Rebus Jagung Supaya Tak Kecut & Cantik Elok, Macam Beli Kat Pasar Malam


Cara Buat Dadih Homemade Tanpa Guna Dadih Segera, Mudahnya!

Rupanya ada cara buat dadih tanpa menggunakan serbuk dadih segera yang dijual di pasaran.
Siapa je yang tak suka makan dadih kan? Teksturnya yang lembut menjadikan pencuci mulut ini digemari ramai tidak kira peringkat umur.
Salah satu bahan utama yang diperlukan adalah agar-agar tali. Biasanya agar-agar tali tersebut sudah ada di rumah.
Jadi, tak perlu susah-susah untuk keluar membeli serbuk dadih segera. Jom kita lihat resipi dan cara-cara lengkap untuk membuatnya di bawah.
Baca juga: Resipi Puding Coklat Milo Yang Kurang Manis, Tekstur Pun Lebih Lembut!
CARA BUAT DADIH HOMEMADE TANPA SERBUK SEGERA
Bahan-bahan:

20gm agar-agar tali
4 liter air
1 tin susu pekat manis
1 tin susu cair
400gm krimer coffeemate
4 sudu makan gula
Sedikit garam

Cara-cara:
1. Masak agar-agar bersama air hingga larut dan mendidih.
2. Kemudian masukkan susu pekat dan susu cair diikuti krimer, gula dan garam. Kacau hingga semuanya sebati dan mendidih.
3. Setelah bancuhan betul-betul mendidih, padamkan api, tapis dan tuang ke dalam acuan.

4. Sejukkan semalaman sebelum dimakan. Selamat mencuba!

Info chef: Jika inginkan dadih yang berwarna-warni, tapis adunan ke dalam bekas dan masukkan pewarna kegemaran anda. Kacau hingga sebati dan barulah dimasukkan ke dalam acuan serta disejukkan.

Kredit resipi dan gambar: Jafahana Sulaiman
Baca juga: Mudahnya Resipi Puding Karamel Ni, Tanpa Guna Telur & Tak Perlu Kukus Pun


Cara Buat Daging Bakar Harimau Menangis & Sos Ala Thai

Menu Daging Bakar Harimau Menangis antara salah satu menu yang digemari ramai dan wajib cuba. Alang-alang Raya Haji bakal tiba tak lama lagi, kalian boleh cuba resipi ini nanti.
Cara-caranya mudah saja. Cicah pula dengan sos ala Thai, memang sedap sungguh! Jom kita cuba buat nanti dengan menggunakan resipi hasil perkongsian oleh Lina Thomas di bawah.
Baca juga: Petua Defrost Daging Dengan Cepat, Sepantas 5 Minit Lauk Dah Lembut!
RESIPI DAGING HARIMAU MENANGIS & SOS ALA THAI
Bahan untuk Perapan Daging:

500g (2 keping) daging (Ribeye) bahagian yang ada lemak
4 ulas bawang putih ditumbuk lumat
1 sudu kecil lada hitam ditumbuk lumat
1 sudu besar kecil garam
4 sudu besar sos tiram
3 sudu besar sos ikan
3 sudu besar kicap manis
4 sudu besar brown sugar

Cara-cara buat Perapan Daging:

Campur kesemua bahan diatas kedalam daging dan perap.
Kalau ikut tuan punya resepi, dia perap selama 4 hingga 5 jam tapi ibu perap dari malam sebelumnya.
Kemudian salai diatas Pan sahaja sehingga masak atau boleh bakar didalam oven. Paling mudah guna Periuk Pemanggang Ajaib je.

Bahan untuk membuat Sos Ala Thai:

6 ulas bawang putih ditumbuk
10 biji cili api ditumbuk
3 sudu sos tiram
2 sudu sos ikan nampla
3 sudu brown sugar
1 bawang merah hiris nipis
2 biji cili api dihiris
1 biji air perahan limau nipis atau lebih jika suka
Sedikit daun ketumbar dihiris halus

Cara-cara membuat Sos Ala Thai:

Caranya mudah sahaja. Satukan kesemua bahan diatas dan sesuaiakan kesemua rasa dengan selera anda.
Selamat mencuba.

Kredit: Lina Thomas


Cara Buat Daging Masak Merah Ala Thai, Guna 3 Sos Ini

Ada lebihan daging korban lagi di rumah? Apa kata kita cuba buat lauk Daging Masak Merah ala Thai pula.
Mesti lagi berselera anak-anak tambah nasi. Jangan risau, nampak je merah tapi tak semestinya pedas.
Silap haribulan, mesti taknak makan dekat kedai kalau korang dah pandai masak lauk ini.
Baca juga: Cara Betul Simpan Daging Korban, Tahan Lama & Kekal Segar
Jom kita ikuti perkongsian resipi dari Siti Zanzuriyanti Zidi ini. Tak renyah dan mudah untuk dimasak.
Resipi Daging Masak Merah Ala Thai
Bahan-bahan:

Daging – direbus dulu dengan pewarna merah
2 ulas bawang putih – diketuk/ kisar
3 biji cili padi/ cili besar – dipotong
1 sudu cili kisar
1 sudu sos cili
1/2 sudu sos tomato
1 sudu sos tiram
1 sudu sos ikan
Air rebusan daging
Tomato
Bawang Holland
Garam/ gula/ perasa

Cara-cara memasaknya:
1. Rebus daging hingga masak. Kemudian angkat dan ketepikan. Ambil sedikit air rebusan daging untuk stok.
2. Panaskan sedikit minyak. Goreng daging yang direbus tadi. Angkat dan ketepikan.
3. Menggunakan minyak yang sama. Tumis bawang putih, cili kisar, sos tomato, sos tiram dan sos ikan hingga pecah minyak.
4. Masukkan daging dan air rebusan daging.
5. Masukkan bawang holland.
6. Siap dimasak dan sedia untuk dihidang.
Kalau nak letak carrot, saderi dan kacang panjang pun boleh. Takde lah korang kena masak sayur lagi nanti.
Tinggal dadar telur je dah siap! Lengkap lauk kita dengan sayur dan daging.
Barulah syok nak makan kan. Dalam resepi ni tak letak sayur ye, nak letak pun takde hal. Lagi bagus.

Selamat mencuba!

Sumber: Siti Zanzuriyanti Zidi


Cara Buat Dalgona Candy Macam Dalam ‘Squid Game’

Mesti ramai dah tengok siri TV terbaru ‘Squid Game’ yang sedang tular sekarang ini kan? Ada satu babak dalam siri ini yang menggunakan Dalgona Candy dalam game yang kedua.
Dalgona Candy merupakan sejenis gula-gula yang berasal dariKorea Selatan. Rasanya juga boleh tahan sedap! Cara membuatnya juga amat mudah. Ada yang nak cuba buat tak? Jom lihat cara-caranya di bawah.
Cara Buat Dalgona Candy
Bahan-bahan:

1.5 sudu makan gula
Secubit baking soda

Cara-cara:
1. Ambil senduk besar. Masukkan gula dan kacau atas api guna chopstick.

2. Bila dah mula cair, tutupkan api. Letakkan baking soda dan kacau laju-laju.

3. Kacau sehingga baking soda larut sepenuhnya dan bertukar fluffy serta warna karamel muda.

4. Tuangkan ke atas baking paper menggunakan rubber spatula. Biarkan sejuk seketika selama 15 saat.

5. Ambil pinggan atau apa-apa yang sesuai untul tekap supaya nipis sikit.

6. Tekap dengan acuan bentuk pilihan masing-masing.

Sumber: Korea Bapsang


Cara Buat Donat Pandan Gebu Dan Wangi, Rugi Tak Try

Jom buat donat. Tapi kali ni kita buat donat pandan pula. Beza sikit dari donat biasa.
Donat pun gebu dan wangi je. Yang paling penting, proses nak buat sangatlah mudah.
Bahan yang digunakan juga tak renyah. kita akan menggunakan warna hijau yang ada pada daun pandan.
Baca juga: Cara Buat Donut Kampung Yang Gebu, Tak Perlu Guna Serbuk Penaik & Ovalette
Kisar dan ambil saja patinya. Tak perlu guna pewarna makanan. Guna je bahan semula jadi. Aromanya pun memikat hati!
Untuk kali ni, kita akan hidangkan keluarga kita dengan donat tradisional yang cuma ditambah 1 bahan iaitu pewarna air pandan didalamnya.
Tertarik anak-anak kita melihat warnanya. Sudah tentu kuih donat pula antara kegemaran mereka.
Resepi donat pandan ini telah dikongsikan oleh seorang pengguna Facebook iaitu Noriza Awang Hamat.
Resipi Donut Pandan

Bahan-bahan:

1 peket setengah yis mauripan
2 cawan air suam
3 sudu besar gula
1 penutup pes pandan

*Satukan semua bahan dan biar yis naik.
Bahan lain:

1 kilo tepung gandum
2 sudu besar susu tepung
3 sudu besar susu pekat manis
4 sudu besar majerin pelangi/ apa-apa je
Garam

Cara membuat:
1. Satukan semua bahan. Gulkan sehingga menjadi serbuk.
2. Kemudian, masukkan air yis tadi.
3. Uli sehingga doh tidak melekat pada tangan. Ketepikan.
4. Biarkan doh mengembang dan naik sekali ganda.
5. Tumbukkan doh bagi doh turun. Kemudian, bentukkan doh menjadi bulat dan tekap bahagian tengahnya.
6. Habis bulatkan, biarkan doh mengembang sekali lagi baru digoreng dengan api perlahan.
7. Angkat, toskan dan boleh gulungkan dengan gula halus.
Selamat mencuba.

Sumber: Noriza Awang Hamat


Cara Buat Donut Kampung Yang Gebu, Tak Perlu Guna Serbuk Penaik & Ovalette

Sedang mencari resipi donut kampung yang gebu, mudah dan sedap? Resipi ini khas untuk anda.
Tak perlu guna serbuk penaik, tak guna ovalette dan paling penting, tak guna banyak bahan. Tapi hasilnya donut tetap gebu elok!
Kalau nak tahu cara-caranya, jom lihat resipi hasil perkongsian oleh Saudari Norhidayah di bawah. Selamat mencuba!
Resipi Donut Kampung Gebu
Bahan-bahan:

1 paket yis 11g
3 sudu besar susu pekat
2 sudu besar gula
1 sudu kecil garam
Segelas air suam
Tepung gandum 850g (saya guna Tepung Rose, masuk sepaket)
4 sudu besar Planta

Cara-cara:
1. Dalam mangkuk satukan yis, susu pekat, gula, garam dan air suam. Kacau rata, ketepikan dan biarkan sehingga naik buih.

2. Campurkan tepung gandum dan planta. Gaul sampai jadi macam serbuk roti.
3. Tuangkan air yis yang sudah berbuih. Uli dan tambah air sedikit demi sedikit sehingga menjadi doh.
4. Sapu minyak pada bekas doh supaya tak melekat. Letakkan doh dan tutup. Ketepikan sehingga kembang dalam anggaran 30 minit.

5. Bila doh dah kembang, tumbuk manja. Kemudian ambil sedikit doh dan bulatkan. Timbangkan doh jika nak bentuk sama.
Lapik dengan kertas supaya doh tak melekat. Kalau tak guna kertas, tabur tepung pada bahagian bawah.

6. Doh mengembang, tekan sikit dan lebuk lubang menggunakan nozel saiz paling kecil.

7. Biarkan doh rehat sekejap dan sedia untuk digoreng.

8. Gaulkan dengan gula aising dan sedia untuk dihidang!

Kredit: Norhidayah Mohd Aripin
Baca juga: Cara Buat Jagung Cawan Lemak Manis Ala Pasar Malam Tanpa Kukus


Cara Buat Donut Susu Tanpa Telur ‘Viral’, Tapi Tetap Lembut & Gebu

Rupanya mudah saja nak buat donut susu tanpa telur macam yang tengah viral tu.
Walaupun tanpa telur, hasilnya tetap lembut dan gebu.
Lepasni tak perlu beratur panjang dah, buat sendiri lagi puas!
RESIPI DONUT SUSU TANPA TELUR
Bahan-bahan:

Air sejuk 285g
Tepung high protein/tepung roti 500g
Gula 50g
Bread improver 5g
Bread softener 5g
Yis 8-10g
Marjerin 50g

Cara-cara:
1. Masukkan semua bahan dalam bread maker.
2. Selepas 5 minit uli, baru masukkan marjerin.
3. Kalau uli guna tangan, uli dalam 1 jam.
4. Bentukkan bulat seperti donut dan goreng sehingga masak.
5. Kemudian salut dengan salutan susu.
Untuk salutan boleh guna susu fernleaf full cream: gula kastor: dusting sugar (nisbah 1.5: 1:1)

6. Kalau nak lambat cair boleh guna susu full cream : dusting sugar sahaja (nisbah 1.5: 2)
Kredit: Ain Kamarudin
Baca juga: Creamy Cheesy Popia Carbonara Homemade, Luar Rangup Inti Dalam Likat Padu!


Cara Buat Dumpling Homemade Sedap, Lagi Puas Makan Dari Kat Kedai

Mudah je nak buat Dumpling Homemade macam kat kedai tu rupanya. Dumpling merupakan salah satu sajian masyarakat Cina yang tidak asing lagi dalam kalandan rakyat Malaysia.
Enak dimakan panas-panas bila dibeli. Tapi kalau beli harganya boleh tahan mahal juga. Beli siti tak puas makan.
Jadi kalas anda suka makan dumpling ni, boleh juga buat sendiri di rumah dennen menggunakan resipi hasil perkongsian oleh Fauziah Gee di bawah.
Resipi Dumpling Homemade Sedap
Bahan-bahan:

413g isi ayam yang telah dikisar halus
60g tomato yang telah dicincang
35g bawang besar yang telah dicincang
10g bawang putih yang telah dicincang
2 sdt sos tiram
2 sdt minyak bijan
2 sdb daun bawang yang telah dihiris-hiris
2 cubit serbuk lada hitam
1/2 kiub pati ikan bilis atau pati ayam Maggie dihancurkan
1/2 sdt garam halus
1 biji telur gred B

Cara-cara buat inti:

Satukan semua bahan-bahan dan sebatikan.
Tutup bekas menggunakan wrap. Rehatkan dalam peti sejuk selama 30 minit.
Balut dengan kulit dumpling.

Sedia untuk dikukus.

Bahan-bahan untuk sos dumpling:

2 sdb kicap pekat ABC
2 sdb cuka
2 sdb air suhu bilik
2 sdt minyak bijan
1 sdb minyak cili bawang putih
Sedikit daun bawang yang telah dihiris
Sedikit bijan putih

Cara-cara buat sos dumpling:

Satukan semua bahan-bahan dan kacau sebati. Siap.

Bahan-bahan minyak cili bawang putih:

7 ulas bawang putih dicincang
3 sdm chili flakes
2 cawan teh minyak masak
1 sdt Maggie cukup rasa

Cara-cara buat minyak cili bawang putih:

Panaskan minyak. Bila minyak dah betul-betul panas, tutup api.
Masukkan bawang putih, kacau sehingga keperangan dan masukkan chili flakes.
Kacau skate dan sejukkan.
Bila dah sejuk, masukkan dalam botol.

Kredit: Fauziah Gee


Cara Buat Fucuk Guna Air Soya, Guna Teknik ‘Ini’ Baru Lagi Cantik!

Tak susah pun rupanya cara buat fucuk sendiri di rumah. Hanya perlu menggunakan air soya segar tanpa gula.
Jika buat sendiri, fucuk dijamin lebih bersih dan tidak was-was dari segi cara pemprosesannya. Tapi ada caranya supaya hasil kejadian fucuk menjadi lebih cantik.
Baca juga:Cara Buat Mayonis Homemade Guna 5 Bahan, Lagi SEDAP Dari Beli!
Fucuk soya ni memang sedap dimasukkan ke dalam pelbagai masakan. Letak dalam lontong boleh, sambal goreng jawa, sup sayur dan macam-macam lagi.
Berikut merupakan cara membuat fucuk homemade yang telah dikongsikan oleh Puan Siti Zara untuk rujukan anda semua.
Cara Buat Fucuk Homemade
1. Rendam kacang soya semalaman dan buang kulit (tak dapat buang semua tak apa, yang penting 50% dapat buang kulit). Kemudian kisar soya, nisbah air 1:2. Tapis airnya.
2. Rebus air soya. Boleh guna apa-apa bekas periuk. Saya guna bekas makanan buffet. Guna teknik double boil hasilnya akan menjadi lebih cantik.

3. Air soya yang telah direbus masak. Pastikan api sentiasa terpasang, guna api sederhana.

3. Apabila permukaan soya jadi mengeras, boleh angkat menggunakan lidi.

4. Kemudian jemurkan. Biar sehingga betul-betul kering. Ulang proses tadi sehingga dapat dalam kuantiti yang banyak.

Kredit: Siti Zara’s
Baca juga: Cara Buat ‘Mushroom Seasoning Homemade’, Lebih Jimat Dari Beli


Cara Buat Garlic Spread Homemade, Modal Tak Sampai RM10 Boleh Dapat Satu Botol

Tidak dinafikan, pasti ramai penggemar garlic bread kan? Rupanya tak susah mana pun cara buat garlic spread homemade, hanya perlu menggunakan 3 bahan sahaja.
Modal yang digunakan juga tak sampai RM10! Jimat sangat berbanding beli. Bakar roti, sapukan garlic spead ini dan dicicah pula dengan sup cendawan yang berkrim. Sedap yang amat!
Rasa roti yang tawar pun akan menjadi sedap apabila ditambah garlic spread ini. Bila dah siap buat, simpan dalam peti sejuk supaya tahan lebih lama.  Boleh digunakan pada bila-bila masa sahaja. Jom lihat cara membuatnya di bawah yang merupakan hasil perkongsian oleh Aida Md Tahir.
Baca juga: Cara Buat Roti Mini Burger Yang Gebu Dan Sedap, Cantik Sangat Kejadiannya
Cara Buat Garlic Spread Homemade
Bahan-bahan:

Sebuku butter
Bawang putih (cincang halus dalam 2 genggam)

Cara-cara:
1. Dalam mangkuk, satukan butter yang sudah lembut dan bawang putih yang sudah dicincang. Gaulkan sebati. Masukkan juga parsey flakes dan gaul rata.

2. Simpan dalam bekas tertutup dan letak dalam peti ais.

3. Sapu garlic spread pada roti dan bakar dalam oven atau atas kuali.

Kredit: Aida Md Tahir
Baca juga: Roti Asyik Tak Habis, Buat Roti Telur Berhantu Macam Ni Confirm Laku!
Baca juga: Cara Buat Korean Garlic Bread Versi CEPAT! Mudah Guna Roti Keping Je


Cara Buat ‘Gejang’, Ketam Bertelur Mentah Perap Soy Sauce

Buat peminat makanan Korea, mesti kenal dengan Gejang (게장), makanan mukbang viral Korea ini, Jeruk Ketam Bertelur Mentah.
Rasanya sedap dan tak hanyir. Namun kena perap dua hari dalam peti sejuk bahagian biasa, baru boleh dimakan.
Menurut wanita yang berkongsi resipi ini, Fienaz Shafie, dia mengolah sedikit resipi asal supaya kena dengan tekak Melayu kita.
Baca juga: Cara Buat Rabokki (Ramen + Tteokbokki), Pedas, Manis & Mudah
“Saya tuang kuah soy sauce tu masa panas-panas, jadi ketam ni akan jadi setengah masak. Bakteria dah mati ye sebab dalam perapan tu ada acidity itu yang punca ‘masak’ ketam tu secara perapan.
Lagipun, saya tuang sos tu panas-panas dekat situ pun dah masakkan ketam tu.”
Resipi Gejang
Bahan-bahan:
Ketam
Cili padi | potong kecil
Biji bijan
Bahan Sos Perapan:
200ml kicap
Air
4 sudu besar cuka
1 sudu besar garam
1/2 cawan gula
Minyak bijan
1 biji bawang holland – dihiris
Halia (dalam 2 hiris)
Bawang putih
Cili kering
Daun bawang
1/2 biji epal – optional
Cara-cara membuatnya:
1. Mula-mula, potong semua kaki ketam. Basuh bersih-bersih dan toskan.
2. Masukkan ketam ke dalam bekas. Tuang air soda dan garam, gaul-gaul dan bersihkan. Tos dan ketepikan.
3. Potong bawang holland, halia dan daun bawang. Untuk daun bawang ni, ambil bahagian yang putih sahaja ye.
4. Kemudian, masukkan air dalam periuk. Masukkan kicap, cuka, gula, garam, sedikit minyak bijan.
5. Masukkan bahan-bahan yang sudah dipotong tadi iaitu epal, bawang, halia dan daun bawang.
6. Saya masukkan sedikit saja cili kering untuk bagi ada rasa pedas-pedas sos ni.
7. Hidupkan api dan masaklah hingga sos pekat. Boleh tengok airnya menjadi sedikit dan warnanya bertukar gelap (kehitaman). Tutup api.
8. Susun ketam di dalam bekas. Tuang sos ketika masih panas-panas. Tuang sehingga ketam tenggelam.
9. Kemudian, tabur bawang putih, cili padi yang sudah dipotong-potong.
10. Akhir sekali, tabur biji bijan. Tutup bekas dan simpan dalam peti sejuk (bahagian biasa) selama dua hari.
11. Selepas dua hari, barulah boleh dimakan. Selamat mencuba!

Sumber: Fienaz Shafie


Cara Buat ‘Ginger Beef’ Macam Di Restoran Cina Muslim, Senang & Guna Bahan Mudah!

Kalau pergi Restoran Cina Muslim, mesti wajib order menu Ginger Beef ini. Siapa penggemar makanan cina pasti pernah cuba kan?
Harga pun boleh tahan mahal untuk satu hidangan kecil. Nak lagi puas, apa kata kita cuba buat sendiri dengan menggunakan resipi yang dikongsi oleh Wan Luqman di bawah.
Baca juga: Rahsia Masak Daging Goreng Kunyit Yang Sedap, Tetap Lembut & Berjus Walaupun Bukan Batang Pinang!
Resipi Ginger Beef Ala Restoran Cina Muslim
1. Buat segi empat tepat dulu, lepas tu hiris nipis mengiring macam abang kachak kita ni potong.

2. Kemudian perap daging dengan kicap cair, lada sulah, halia cincang, gula, garam, minyak masak dan minyak bijan serta tepung jagung. (bahan agak-agak mengikut kuantiti daging)

3. Gaul rata dan rehatkan seketika.

4. Sediakan bahan untuk kuah. Air bancuhan tepung jagung, air bancuhan sos tiram (5 sb sos tiram campur dengan 6 sb air), hirisan halia, bawang merah dan daun bawang.

5. Sebelum mula menggoreng, biarkan kuali panas berasap baru letakkan minyak. Kemudian alihkan minyak dan tinggalkan sedikit saja. Ini bertujuan untuk mengelakkan daging tu melekat di kuali.

6. Masukkan daging dan goreng. Jangan goreng lama sampai garing.

7. Angkat dan rehatkan seketika.

8. Kemudian masukkan bawang, halia dan daun bawang.

9. Seterusnya masukkan daging.

10. Masukkan pula air bancuhan sos tiram tadi.

11. Secubit blackpepper.

12.Masukkan daun bawang, gaul rata. Tengok kuah dia, kalau tak pekat baru tambah air bancuhan tepung jagung tadi. Kalau dah pekat, tak perlu tambah.

13. Gaul sekejap dengan api kuat dan siap!

Hasilnya, nampak sedap kan?

Sumber: Wan Luqman


Cara Buat Gulai Daging Macam ‘Bekwoh’ Di Terengganu, Resipi Dari Tukang Masak Kenduri

Setiap kali ke kenduri kahwin di Terengganu, gulai daging memang wajib dicari. Mempunyai aroma dan rasanya yang tersendiri.
Seorang pengguna laman sosial Facebook berkongsikan resipi gulai daging kenduri yang dipelajari dari arwah ayahnya yang merupakan tukang masak kenduri.
Jom lihat perkongsiannya di bawah. Kalau teringin nak makan, boleh cuba buat nanti ya. Semoga bermanfaat!
Resipi Gulai Daging Macam Kenduri Di Terengganu
Bahan-bahan:

1 kg daging lembu
1 biji kelapa (jadikan santan sederhana pekat)
1 biji bawang besar (mayang)
2 batang kulit kayu manis
3 kuntum bunga lawang
5 kuntum bunga cengkih
4 biji buah pelaga
3 sudu besar cili boh
3 sudu besar rempah gulai daging
Nisan @ gula melaka
Garam
1 asam keping
1 sudu besar kerisik
3 biji ubi kentang
*7-10 biji bawang merah
*2 ulas bawang putih
*1 inci halia
*1 inci lengkuas
*1 inci kunyit hidup

Kisar bahan bertanda (*).
Cara-cara:
1. Tumis bawang besar dengan rempah 4 beradik.

2. Masukkan cili boh.

3. Masak sampai cili boh bau masak.

4. Masukkan pula bahan kisar.

5. Masukkan rempah gulai.

6. Gaul sebati.

7. Masukkan daging.

8. Kacau sebati.

9. Masukkan air.

10. Pindahkan ke periuk noxxa kalau nak cepat masak. Masak dalam 40 minit supaya daging betul-betul empuk.

11. Selepas keluarkan dari periuk noxxa, masukkan asam keping dan kerisik. Masak sehingga air sedikit kering.

12. Akhir sekali masukkan santan, kentang, garam dan gula melaka. Perasakan secukupnya. Bila kentang dah empuk, boleh tutup api. Sedia untuk dihidang!

12. Ini rempah yang digunakan. Beli di pasar Chabang 3, Terengganu.

13. Kalau tiada rempah daging, boleh guna rempah ini yang dibeli di shopee. Campur 2 jenis rempah tersebut dengan nisbah, rempah gulai : rempah masak 2:1.

Selamat mencuba!

Kredit: Siti Noor Hidayah Samah


Sedapnya Gulai Udang Dengan Tempe & Buncis, Ini Cara Membuatnya

Gulai udang atau masak lemak cili padi ini memang sudah menjadi kegemaran ramai. Makan dengan nasi panas, confirm menambah!
Ada yang suka buat gulai udang simple tanpa terlalu banyak sayuran. Tapi kalau ada yang suka tempe, kacang buncis ataupun fucuk boleh masukkan sekali.
Nak cuba masak? Ikut saja resipi lengkap di bawah.
Bahan-bahan kisar halus:

25 biji cili padu hijau dan merah (campur)
10 biji bawang merah
5 ulas bawang putih
3 biji buah keras
2 ruas jari kunyit hidup

Bahan-bahan:

1/2 kg udang
2 batang serai (ketuk)
2 ruas jari lengkuas (ketuk)
3 helai  daun salam
2 helai daun kunyit
Air
Asam keping
Kacang buncis
Satu kotak kecil santan
Garam
Tempe (goreng)
Petai

Cara-cara:

Panaskan minyak. Tumis serai dan lengkuas yang sudah diketuk. Kemudiah masukkan bahan-bahan kisar yang sudah dikisar halus.
Gaul sebati dalam 10 hingga 15 minit.
Masukkan daun salam, daun kunyit dan air secukupnya.
Bila dah mendidih, masukkan asam keping dan kacang buncis. Biarkan sehingga setengah masak, kemudian masukkan udang dan kacau rata.
Masukkan santan kotak. Perasakan dengan garam secukupnya.
Bila dah mendidih, masukkan petai dan tempe yang sudah digoreng. Siap!

Selamat mencuba!

Kredit: Makcik Ratu
Baca juga: Resipi Udang Masak Berempah, Sangat Lazat & Menyelerakan


Cara Buat Ibu Sambal Yang Wajib Ada, Mudah Kerja Bila Nak Masak

Setiap rumah wajib ada ibu sambal ini. Tak perlu susah-susah nak potong bawang, gunting cili kering setiap kali nak masak. Cara buat ibu sambal ini pun tak susah mana.
Kalau nak buat masak sambal, bihun goreng atau mee goreng tak perlu lama-lama kat dapur. Cedok saja ibu sambal, mudah kerja!
Noor Azlina ada berkongsikan resipi ibu sambal yang mudah. Jom lihat perkongsiannya di bawah.
Cara Buat Ibu Sambal, Mudah Kerja Bila Nak Masak
Bahan-bahan:

Bawang besar
Halia
Bawang putih
Belacan
Cili kering
Asam keping
Garam gula

**Kuantiti bahan macam nak buat sambal. Lebihkan bawang besar, belacan dan halia.
Cara-cara:
1. Kisar halus bawang besar, halia, bawang putih, belacan dan cili kering.
2. Kemudia tumis dengan minyak sehingga cili betul-betul masak.
3. Tambahkan asam keping, garam dan gula. Masak selama 3 jam menggunakan api perlahan.

4. Sejukkan sebelum masuk ke dalam botol. Boleh tahan berbulan-bulan dalam peti ais. Senang bila nak masak sambal, bihun, mee goreng dan lain-lain.

Kredit: Noor Azlina Abd Razak
Baca juga: Cara Goreng Ikan Style Orang Dulu-Dulu, Sedap Memang Lain Macam


Cara Buat Ikan Rebus Homemade, Simpan Dalam Freezer Boleh Tahan Berbulan-Bulan!

Sebaiknya ikan rebus homemade kita buat sendiri kat rumah. Bukan apa, ikan rebus yang dibeli boleh diragui tahap kebersihan dan halalnya. Buat sendiri lagi puas hati.
Nak lagi mudah, buat banyak-banyak simpan dalam freezer. Tapi ada caranya kalau nak tahan berbulan-bulan! Jom lihat cara yang dikongsikan Puan Nor Azua Amlan di bawah.
Ikan Rebus Frozen, Simpan Dalam Freezer Tahan Berbulan-Bulan
Berikut perkongsikan tersebut:
Kalau boleh elakkan dan jangan beli yang ada jual dalam raga rotan dekat pasar-pasar tu, sebab tempat dia kotor dan menjijikkan. Dengan perut dan najis ikan yang tak dibuang, cara basuh, main siram je dengan air.
Lagi elok buat sendiri. Buat banyak-banyak, lepas tu simpan dalam frezzer. Tahan berminggu-minggu, bila nak makan/goreng ambil je.
Cara penyediaan:

Cuci bersih ikan kembong.
Gaul bersama 3 sudu garam dan perap selama 45 minit.
Kukus selama 1 jam atau mengikut jumlah ikan.
Walaupun nama ikan rebus tetapi cara penyediaan harulsh dikukus.
Siap!

Cara simpan ikan rebus:

Dalam bekas, alas dengan plastik.
Susun ikan rebus dan alas lagi dengan plastik.
Susun lagi ikan rebus. Buat sampai habis, layer by layer..
Simpan ikan rebus ni dalam freezer, kalau nak goreng, angkat je lapisan plastik tu.
Lembutkan ikan pada suhu bilik, lepas tu baru goreng.

* Nak goreng, keluarkan awal-awal mana yang perlu sahaja, biarkan pada suhu bilik, jangan. direndam, bila dah lembut, terus goreng. Jangan gaul bersama serbuk kunyit. Tak perlu!

Tak perlu basuh ikan tersebut sebab sebelum kita kukus ikan ni, kita dah bersihkan siap-siap. Lagipun kalau kita basuh sebelum goreng, takut ikan ni akan meletup-letup.

Nota:

Kalau buat banyak, asingkan siap-siap Ikan Rebus ni dalam plastik.
Keluarkan Ikan Rebus mana yang perlu sahaja. Selebihnya simpan semula dalam frezer.
Sebelum nak goreng, kalau Ikan Rebus tu masih keras beku, lembutkan dahulu pada suhu bilik. (JANGAN direndam Ikan Rebus dengan air)
Bila Ikan Rebus dah lembut, buang kepala dan ekor dan terus goreng. JANGAN gaul dengan serbuk kunyit pulak tau.

Kredit: Nor Azua Amlan


Cara Buat Inti Kacang Merah, Buat Sendiri Tak Manis Macam Beli

Rupanya tak susah pun nak hasilkan inti kacang merah secara homemade. Hanya menggunakan beberapa bahan yang mudah untuk didapati di kedai atau pasar raya.
Buat banyak terus, senang bila nak buat pau, roti goreng, roti bun, kuih bom dan bermacam-macam lagi kuih lain yang menggunakan inti kacang merah ini.
Bila dah pandai buat sendiri, tak perlu beli dah.  Buat sendiri tentunya lebih sedap, jimat dan boleh kawal kemanisannya. Jadi bagi anda yang nak buat sendiri, resipi perkongsian saudari Marlia Lia ini boleh dicuba.
Resipi Inti Kacang Merah Homemade

Bahan-bahan:

400g kacang merah.
Air secukupnya untuk merebus
2 sudu besar marjerin/butter (untuk bagi rasa lemak. Nak gantikan dengan minyak pun boleh. Seeloknya guna minyak jagung. Tak ada minyak jagung, boleh ganti dengan minyak masak)
4 sudu besar shortening (lemak sayur) – Ini pula untuk jadikan inti kelihatan berkilat cantik
1 keping gula nisang
Gula pasir (ikut manis masing-masing. saya guna 1 cawan lebih sikit)
Sedikit garam
2 helai daun pandan disimpul

Cara penyediaannya:
1. Guna kacang merah biji kecil macam ni, bukan yang besar lonjong.

2. Basuh bersih kacang. Rendam semalam. Bila dah siap rendam, basuh dan bilas.
3. Rebus kacang merah bersama daun pandan sehingga betul-betul empuk dan lembut.
4. Apabila kacang sudah empuk, sejukkan seketika sebelum dikisar halus di dalam mesin pengisar.
5. Masak semula kacang yang dikisar tadi bersama gula, marjerin, lemak sayuran dan garam. Guna api sederhana dan kerapkan kacau supaya tidak hangus. Masak sehingga likat.
6. Guna nisan kerek sebab kurang manis berbanding gula kabung berbentu bulu itu. Gula kerek juga senang larut berbanding gula pasir.

7. Sejukkan sebelum disimpan. Selamat mencuba!

Kredit: Marlia Lia


Cara Buat Jagung Cawan Lemak Manis Ala Pasar Malam Tanpa Kukus

Tiba-tiba pula teringat jagung cawan lemak manis pasar malam. Rasa berlemak dia sedap sungguh!
Mudah saja kalau nak buat sendiri kat rumah. Kalau malas parut jagung, boleh guna jagung frozen yang ada dijual di pasaraya.
Kalau nak cuba buat, ikut saja cara-caranya di bawah. Yang paling penting resipi ini tanpa kukus, tak perlu susah-susah keluarkan pengukus dari kabinet. Selamat mencuba!
Resipi Jagung Cawan Lemak Manis Ala Pasar Malam
Bahan-bahan:

1 paket jagung frozen jenama Daily Fresh
1 tin krimer pekat manis
3 sudu besar marjerin (lebihkan kalau nak lagi sedap)
Sedikit air
Garam secukup rasa

Cara-cara:
1. Masukkan jagung dalam kuali dan masukkan sedikit air sukatan anggaran setengah dari jagung.

2. Tutup kuali dan biarkan sehingga jagung empuk dan masak. Jika air kering, boleh tambahkan lagi air.
3. Masukkan pula susu pekat, sukatan mengikut manis yang disukai. Tambahkan juga garam dan marjerin secukup rasa.

4. Parutkan juga cheese di atas jagung jika suka.

Selamat mencuba!

Kredit: Aisyah Humaira
Baca juga: Jom Buat Sendiri Onion Ring, Kos Pun Murah. Confirm Anak-Anak Makan Berebut!


Cara Buat Jajangmyeon Guna Mi Segera Ala Bujang Style, Jimat & Kenyang

Bagi peminat k-drama, pastinya korang terliur melihat adegan makan seperti jajangmyeon yang sering dipaparkan di kebanyakan babak dalam drama produksi mereka.
Antara yang selalu dilihat adalah makanan-makanan seperti tteokbokki, kimchi, dan banyak lagi.
Tidak dinafikan setiap kali melihat mereka makan, timbul rasa mengidam dan ingin cuba makanan yang mereka makan.
Baca juga: Tak Perlu Ke Korea, Ini Dia Resipi Bibimbap Nasi Campur Korea Yang Mudah & Sedap
Tapi, sekarang dah tak susah lagi kerana terdapat banyak restoran makanan Korea yang ada di Malaysia.
Selain itu, makanan segera juga turut dijual di pasar raya, tetapi korang hendaklah memastikan sama ada ia halal atau tidak.
Bagi menikmati makanan Korea tanpa was-was, korang juga boleh melakukannya sendiri di rumah.
Berikut merupakan resipi jajangmyeon yang telah dikongsi oleh Encik Syaf Kun dengan hanya menggunakan mi segera.

RESIPI JAJANGMYEON GUNA MI SEGERA

Bahan-bahan:

4-5 ekor udang yang sudah dibersihkan
1 bungkus mi segera, nak guna mi dia sahaja
2-3 inci lobak merah dipotong dadu
2-3 inci lobak putih dipotong dadu
1-2 ulas bawang putih
2-3 sudu besar sos hoisin
1-2 sudu besar air tepung jagung
1-2 sudu besar kicap manis
Gula secukupnya

Cara-cara membuatnya:
1. Tumis bawang putih sehingga naik bau.

2. Masukkan kicap manis, lobak putih dan lobak merah, masak sekejap.

3. Masukkan sos housin (biasanya dijual di pasaraya dalam botol kaca), gula dan air tepung jagung sikit untuk bagi pekat.

4. Kemudian, masukkan udang dan angkat bila masak.

5. Rebus mi segera, perencah tak perlu.

6. Tuang kuah jjangmyeon di atas mi Maggie tadi dan gaulkan sekata. Siap!

Mudah sahaja kan? Rasanya masin, masam manis-manis sikit. Memang sedap. Selamat mencuba!
Baca juga: Cara Buat Maggi Kari Tumis, Berebut Nak Makan Musim Hujan Ni!


Cara Buat Jejari Ayam Homemade ‘Isi Padat’, Lagi Sihat Tanpa Bahan Pengawet

Jom buat jejari ayam homemade ini. Kalau buat sendiri lagi dijamin selamat tanpa bahan pengawet. Tak perlu beli lagi selepas ini, jimat pun jimat!
Nak bagi dekat anak makan pun tak was-was sebab dijamin bersih. Lihat saja cara membuatnya di bawah. Semoga bermanfaat!
Resipi Jejari Ayam Homemade

Bahan-bahan:

Isi ayam (lagi banyak lagi sedap)
Roti gardenia 5 keping
Bawang putih 2 ulas
Telur 2 biji
Sedikit lada sulah
Garam secukup rasa

Cara-cara:
1. Kisar semua bahan sampai lumat.

2. Ratakan dalam loyang dan kukus selama 30 minit.

3. Biarkan sejuk baru dipotong.

4. Celup dalam telur.

5. Kemudian gaul dalam serbuk roti.

6. Panaskan minyak sebelum digoreng, goreng menggunakan api sederhana sehingga garing. Selamat mencuba!

Kredit: Mleisya Scarf


Cara Buat Kacang Goreng Crispy Spicy, Semudah ABC!

Biasanya kita makan kacang tanah goreng macam tu je kan? Kalau korang nak rasa lain sikit tidak terlalu kosong, korang boleh cuba buat resepi kacang goreng crispy spicy. Kalau jual dekat luar harganya agak mahal sedikit, jadi kalau korang nak jimat boleh la cuba buat di rumah. Jom cuba resepi yang dikongsikan oleh Zita Samat di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

15 min
PENYEDIAAN

4 orang
HIDANGAN

KACANG GORENG CRISPY SPICYBiasanya kita makan kacang tanah goreng macam tu je kan? Kalau korang nak rasa lain sikit tidak terlalu kosong, korang boleh cuba buat resepi kacang goreng crispy spicy. Kalau jual dekat luar harganya agak mahal sedikit, jadi kalau korang nak jimat boleh la cuba buat di rumah. Jom cuba resepi yang dikongsikan oleh Zita Samat di Facebook.
BAHAN-BAHAN
Kacang tanah (basuh dan keringkan)

Telur sebiji

Tepung Bestari pedas

Kredit: Zita SamatCARA PENYEDIAAN
Gaulkan kacang dengan telur hingga rata.

Masukkan tepung sikit demi sikit dan gaul rata.

Panaskan minyak. Goreng dalam minyak yang panas dan api sederhana.

Rajin-rajin kacau supaya masak sekata dan tidak hangus.

Angkat dan toskan minyak.

Biarkan sejuk dahulu dan toskan minyak supaya rangup. Selepas sejuk baru makan dan simpan di dalam bekas kedap udara.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Mudah Je Nak Buat ‘Kailan Ikan Masin’ Macam Kat Kedai Siam, Ini Caranya!

Setiap kali pergi kedai masakan Thai, wajib order kailan ikan masin. Tak lengkap kalau tak ada satu lauk ni.
Rupanya mudah sangat kalau nak buat sendiri kat rumah. Rasa sama macam makan kat kedai! Ikut saja resipinya hasil perkongsian oleh Ameera di bawah.
Resipi Kailan Ikan Masin Macam Kedai Siam
Bahan-bahan:

Ikan masin
1 biji bawang besar
3 ulas bawang putih
1 sudu makan sos tiram
Sayur kailan
Cili padi
Cili besar merah 1 biji

Cara-cara:
1. Goreng ikan masin terlebih dahulu sehingga garing.

2. Kemudian masukkan 1 biji bawang besar.

3. Bawang putih 3 ulas.

4. Masukkan sos tiram 1 sudu makan.

5. Kemudian masukkan sayur kailan.

5. Masukkan cili padi.

6. Cili merah 1 biji.

7. Siap. Selamat mencuba!

Kredit: Ameera
Baca juga: Tukang Masak Thai Dedah Rahsia Telur Dadar Yang Rangup & Gebu


Cara Buat Kari Terung Ikan Masin Kurau, Mesti Naik Selera!

Menu kari terung ikan masin kurau ini sememangnya enak dan sesuai dijadikan sajian makan tengahari.
Hanya satu lauk ini sahaja sudah boleh membuat makan nasi bertambah-tambah.
Mudah sahaja bahkan satu lauk ini sahaja sudah cukup kerana lengkap dengan sayuran.
Nak cuba?
Baca juga: Patutlah ‘Viral’ Resipi Terung Goreng Crispy Ni, Serius Sedap!
Jom ikuti perkongsian resipi dari Nurul Ateekah ini Selamat mencuba semua.
Resipi Kari Terung Dengan Ikan Masin Kurau

Bahan-bahan:
9 biji terung bulat
7 keping ikan masin kurau
4 sudu besar rempah kari ikan
2 cawan perahan santan
1 cawan air masak
2 tangkai daun kari
Bawang merah – dihiris
3 ulas bawang putih – diketuk
Serai – diketuk
1 helai daun pandan – disimpul
1 inci halia
Serbuk perasa
Garam
Gula
Minyak masak
Tip tambahan: Rempah kari perlu dibancuh dengan air untuk dijadikan pes.
Cara-cara memasak:
1. Panaskan minyak masak dan goreng ikan masin sehingga garing. Angkat dan ketepikan.

2. Gunakan minyak yang sama, tumis bawang putih, bawang merah, serai, daun kari, daun pandan dan halia sehingga naik bau dan sedikit keperangan.

3. Masukkan pes rempah kari dan gaul rata. Masak sehingga pecah minyak (pastikan masak guna api perlahan) supaya rempahnya betul-betul masak.

4. Kemudian masukkan terung dan ikan masin. Gaul rata.

5. Seterusnya masukkan santan dan juga serbuk perasa, garam dan juga gula mengikut cita rasa. Gaulkan kesemuanya sehingga sekata dan biarkan ianya masak dengan sempurna.

6. Angkat dan Kari Terung Ikan Masin Kurau siap untuk dihidang.

Sumber: Nurul Ateekah


Cara Buat Kari Udang yang Simple, Serius Makan Bertambah!

Sesiapa yang tak tau nak masak apa dengan udang, boleh lah cuba.
Selalunya kari udang akan dipadankan bersama kentang dan sayur bendi, tapi boleh juga kalau nak letak bahan lain ikut citarasa masing-masing.

Bahan-Bahan:
Udang 1 atau 2kg
Bawang merah 5 biji – dikisar
Bawang putih 4biji – dikisar
Halia 1/2 inci – dikisar
2/3 sudu cili boh
Daun kari
Santan 1/2 biji atau 1/2 kotak
1 sudu asam jawa paste adabi
Serbuk Kari ikan 1 paket kecik bancuh dengan air
Gula garam serbuk perasa secukup rasa
Bahan-bahan (Optional):
Ubi kentang
Bendi
Kacang panjang
Lobak merah

Cara-cara untuk memasak:
1. Tumis kesemua bahan yang sudah dikisar bersama daun kari sehingga wangi.
2. Kemudian masukkan cili boh.
3. Serbuk kari tumis sehingga pecah minyak. Letak air sedikit kalau pekat sangat.
4. Masukkan asam jawa.
5.. Masukkan udang sehingga berubah warna. Selepas itu boleh masukkan santan.
6. Perisakan gula garam secukup rasa.
Nota: Udang jangan direbus terlalu lama kerana nanti udang akan menjadi keras dan tidak enak.

Kredit resepi: Husna Ralfaet
Baca juga: Tips Simpan Udang Supaya Tahan Lama & Kekal Segar, Isi Pun Tak Lembik & Lembut


Cara Buat Karipap Kulit Paratha Guna Air Fryer, Mudah Je!

Nak masak sarapan yang cepat dan mudah? Jom cuba buat karipap kulit paratha ni. Yang ada air fryer boleh cuba nanti, nak guna oven pun boleh.
Bukan saja mudah nak buat, rasa dia pun boleh tahan sedap. Buat sendiri karipap ni lagi puas hati sebab boleh letak inti banyak-banyak.
Ikut saja resipi oleh Sally Aqua di bawah. Selamat mencuba!
Karipap Kulit Paratha Guna Air Fryer
Bahan-bahan:

Isi ayam
Bawang besar (potong dadu)
Sedikit serbuk kari
Gula
Garam
Paratha

Cara-cara:
1. Cincang isi ayam, tumis bersama bawang besar yang dipotong dadu kecil. Letak sedikit serbuk kari, gula dan garam sikit. Kacau sebati sehingga ayam masak.
2. Belah dua kulit paratha, letakkan inti yang sudah siap dibuat tadi di tengah-tengah paratha.

3. Tekan guna garpu pada keliling kulit paratha.

4. Bakar menggunakan air fryer pada suhu 180°C-200°C selama 8 hingga 10 minit.

5. Kemudian boleh balikkan kedua2 bahagian supaya garing, tambah sedikit masa.

6. Selamat mencuba!

Kredit: Sally Aqua


Cara Buat Karipap Pusing Yang Sangat Mudah, Serius Sedap & Confirm Jadi!

Karipap pusing sentiasa menjadi kegemaran ramai. Kalau makan panas-panas lagi nikmat. Rupanya tak susah mana cara buat karipap pusing ni, asalkan ikut langkah-langkahnya yang betul pasti menjadi.
Opah Mas Cotek ada berkongsikan resipi karipap buat langkah demi langkah buat anda yang mahu mencuba. Jom lihat resipi di bawah. Semoga bermanfaat!
Cara Buat Karipap Pusing
Bahan doh minyak:

2 ½ cawan tepung gandum
1/4 cawan minyak masak – dipanaskan
Secubit garam
Air secukupnya (air suhu biasa)

Bahan doh marjerin:

1 ½ cawan tepung gandum
2 sudu makan shortening
1/2 cawan marjerin atau lebih

Cara memasak:
1. DOH MINYAK: Satukan semua bahan dan sebatikan. Masukkan air sedikit demi sedikit sehingga doh tidak lekat di tangan.

2. DOH MARJERIN: Satukan semua bahan dan sebatikan hingga jadi doh.

3. Rupa doh minyak dan doh marjerin yang telah siap diuli.

4. Bulat-bulatkan doh minyak dan doh marjerin. Pastikan bilangannya sama banyak.

5. Ambil satu doh minyak. Leperkan. Kemudian masukkan doh marjerin di dalamnya.

6. Tutup doh. Bulatkan dengan sempurna sehingga jadi bulatan doh seperti dalam gambar di bawah. Kemudian rehatkan doh 5 minit.

7. Ambil 1 doh dan canaikan.

8. Kemudian sapu sedikit air di permukaan doh. Jangan banyak nanti doh lembik. Cukup sekadar calit-calitkan sahaja.

9. Gulung doh tadi dan letak memanjang seperti dalam gambar.

10. Kemudian canai memanjang doh yang digulung tadi.

11. Gulung doh sekali lagi seperti di bawah ini.

12. Potong doh guna pisau anggaran 1/2 inci tebal atau lebih sedikit.

13. Rupa kepingan doh yang telah dipotong.

14. Ambil sekeping doh dan canaikan. Jangan nipis. Jika tebal tidak mengapa.

15. Terbalikkan doh. Isikan inti pada bahagian bawah doh yang dicanai tadi. (bukan bahagian atas). Kelim doh dengan kemas. Inti boleh ikut cita rasa masing-masing.

16. Karipap pusing yang sudah siap di kelim.

17. Panaskan minyak dan goreng karipap guna api sederhana hingga keperangan.

18. Siap untuk dinikmati.

Kredit: Mas Cotek (Facebook)
Baca juga: Cara Buat Kek Milo 3 Bahan, Tak Guna Tepung Tapi Tetap Gebu & Lembut!


Kek Batik Gulung Mudah Dipotong, Jimat Ruang Simpan Dalam Peti

Mudah saja cara buat kek batik macam yang kita biasa beli. Tapi biasanya kek batik dijual dalam bentuk ‘petak’ kan? Kali ini jom cuba kek batik versi gulung ini pula.
Cara penyediaannya sama saja seperti kek batik biasa. Tapi cara penyimpanannya yang berbeza. Kek batik gulung dibalut menggunakan plastik, manakala kek batik biasa menggunakan loyang.
Kalau ada yang nak cuba, ikut saja resipi perkongsian oleh Azura Mohd Sadli di bawah. Selamat mencuba!
Baca juga: Cara Buat Kek Carrot Tanpa Guna Penimbang, Tapi Gerenti Jadi!
CARA BUAT KEK BATIK GULUNG
Bahan-bahan:

600g biskut marie (patah-patahkan)
200g butter
1 cawan milo
1 cawan susu pekat
1/2 cawan serbuk koko
1/2 gula
1/2 cawan air masak
Almond

Cara-cara:
1. Cairkan butter. Kemudian masukkan gula, susu pekat, milo dan serbuk koko. Kacau sebati sehingga tidak berketul.
2. Kemudian, masukkan biskut marie yang sudah dipatahkan. Gaul sehingga adunan coklat tersalut pada semua biskut.

3. Ambil plastik, apa-apa plastik pun boleh contohnya plastik yang digunakan untuk bingkus bihun goreng.
4. Letakkan adunan biskut marie tadi secukupnya di atas platik.

5. Tekan supaya padat dan bentukkan seperti dalam gambar ini.

6. Uli sehingga jadi bulat memanjang seperti ini.

7. Balut dan ikat hujung kedua-dua belah menggunakan getah.

8. Sejukkan di dalam peti ais. Bila sudah keras, sedia untuk dipotong dan dihidangkan.

Selamat mencuba!
Kredit resipi dan gambar: Azura Mohd Sadli
Baca juga: Resipi Kek Batik Indulgence Sukatan Cawan, Lembut & Lemak Berkrim


Cara Buat Kek Milo 3 Bahan, Tak Guna Tepung Tapi Tetap Gebu & Lembut!

Hujung minggu nanti jom buat Kek Milo 3 bahan ini untuk anak-anak. Mudah sangat nak buat, hanya guna 3 bahan pula tu!
Yang penting, tak perlu guna tepung pun. Tapi hasil kejadiannya tetap gebu dan lembut. Jom buat dengan menggunakan resipi hasil perkongsian oleh Noriza Awang Hamat di bawah.
Resipi Kek Milo 3 Bahan
Bahan-bahan:

2 cawan milo
4 biji telur
2 sb susu pekat

Cara-cara:
1. Kisar semua bahan, tuangkan ke dalam mangkuk kaca. Kukus selama 1 jam.
2. Tutup dengan penutup mangkuk kaca sebelum tutup bekas pengukus. Supaya air tidak menitik atas kek yang akan menyebabkan kek bantat dan tak naik. (tak perlu balut dengan kain)

3. Selamat mencuba!

Hiaskan dengan topping pilihan masing-masing.

Kredit: Noriza Awang Hamat
Baca juga: Cara Buat Waffle Yang Sedap & Garing, Ikut Je Sukatan Mudah Ini


Cara Buat Kek Pandan Kampung Tanpa Oven, Masak Guna Dapur Gas Je

Rumah tiada oven, tapi teringin nak buat kek sendiri? Jangan risau, anda boleh cuba buat kek pandan kampung yang dibakar menggunakan dapur gas saja.
Hasilnya tetap sama macam menggunakan oven. Lihat cara-caranya yang telah dikongsikan oleh Azrina Rina di bawah. Semoga bermanfaat!
Cara Buat Kek Pandan Kampung Tanpa Oven
Bahan A:

5 biji telur gred B
1/2 cawan gula halus (kalau suka manis blh tambah)
1sb ovelate
1/2 cawan santan pekat kara
Sedikit pewarn hijau epal
Sedikit perisa pandan
*1 1/2 cawan gandum
*1 sk baking powder
*1/2 cawan tepung jagung

Bahan B:

200G unsalted butter lurpark dicairkan (atau guna buttercup)

Cara-cara:
1. Masukkan semua bahan A. Aduk menggunakan mixer sampai gebu.
2. Kemudian masukkan butter suam yang sudah dicairkan. Kacau sebati menggunakan senduk sahaja. Tuangkan ke dalam loyang kek.
3. Letakkan pelapik besi atau loyang kek yang diterbalikkan dalam periuk. Kemudian letakkan loyang yang berisi adunan kek tadi ke atas pelapik atau loyang kek.

4. Bakar menggunakan api kecil selama 45 minit. (jangan letak air nanti jadi kek kukus pula)

5. Siap! Selamat mencuba.

Kredit: Azrina Rina
Baca juga: Resipi Premium Royal Thai Buttercake ‘Viral’ Yang Gebu, Licin & Sedap


Cara Buat Kek Tapak Kuda, Kek Yang Gebu & Lembut Berinti Nutella!

Pasti ramai yang belum pernah dengar Kek Tapak Kuda atau Kek Tapak Kaki Kuda ini kan? Sudah ramai yang menjualnya sekarang dan telah mendapat sambutan yang hangat.
Kek yang gebu dan lembut diisi dengan coklat Nutella ini sangat sesuai dimakan pada waktu petang bersama secawan teh kosong.
Penggemar coklat confirm suka kek tapak kuda ni sebab ianya berinti Nutella. Kalau nak cuba buat sendiri boleh ikut resipi di bawah. Buat sendiri lebih jimat dan puas hati makan!
Resipi Kek Tapak Kuda Nutella
Bahan-bahan:

3 biji telur

3 biji kuning telur sahaja

108 g gula kastor

66 g tepung kek

1 sudu besar susu tepung

81 g butter (dicairkan)

1 sudu besar ovallete

Esen vanila

1 sudu besar coklat emulco

nutella

Cara-cara:
1. Putarkan telur, gula dan ovallet sehingga separuh kembang.
2. Masukkan tepung kek, susu tepung dan putar sehingga betul-betul kembang.
3. Masukkan butter cair dan esen vanilla, guna teknik kaup balik sehingga sebati.
4. Bahagi adunan kepada dua bahagian, satu bahagian dibiarkan kosong dan satu adunan lagi ditambah coklat emulco.
5. Alas baking paper pada tray 9×9 , letak adunan coklat dahulu dan ratakan pada tray. Lepas ratakan, hentak sikit tray.
6. Adunan kosong dimasukan ke dalam piping bag, piping di atas adunan coklat tadi perlahan-lahan sehingga habis.
7. Bakar ikut suhu oven anda sehingga masak.
8. Selepas bakar, terbalikkan kek tadi ke atas baking paper perlahan-lahan kemudian potong kepada dua bahagian.

9. Pipingkan nutella pada permukaan kek tadi dan lipat perlahan-lahan kemudian alihkan ke plastik wrap dan wrap dengan ketat.

10. Masukkan ke dalam peti ais. Ulang pada bahagian kedua juga. Satu adunan dapat 2 roll tapak kuda. *lepas 30 min macam tu letak dalam peti ais, boleh potong dan makan.

Kredit resipi: Noorsila Abdul Rahim
Kredit gambar: Da Lina


Cara Buat Kentang Goreng Homemade Untuk Anak, Lagi Sihat & Selamat Tanpa Bahan Pengawet

Suka makan kentang goreng? Apa kata jom cuba buat kentang goreng homemade. Kalau buat sendiri lagi dijamin selamat tanpa bahan pengawet.
Nak bagi dekat anak makan pun tak was-was sebab dijamin bersih. Lihat saja cara membuatnya di bawah. Semoga bermanfaat!
Resipi Kentang Goreng Homemade
Bahan-bahan:

5-6 biji kentang
Garam
Penyedap rasa
Serbuk lada hitam
Tepung jagung

Cara-cara:
1. Rebus kentang sehingga separa empuk.
2. Lenyekkan kentang. Kemudian letakkan garam, penyedap rasa dan serbuk lada hitam.
3. Masukkan 1 hingga 2 sudu tepung jagung. Gaul rata.

4. Leperkan adunan dan potong memanjang atau tekap mengikut kreativiti anda.

5. Kemudian goreng dengan api sederhana sehingga garing dan keperangan.

Selamat mencuba!

Kredit: Farah Afendy
Baca juga: Jom Buat Sendiri Onion Ring, Kos Pun Murah. Confirm Anak-Anak Makan Berebut!


Cara Buat Kerabu Pucuk Paku Tauge & Kerang, Pasti Terangkat Tak Cukup Sepinggan!

Sedap sungguh kerabu pucuk paku tauge dan kerang ni. Ratah satu besen pun pasti habis, memang tak pandang kiri kanan.
Nak buat dia sedikit renyah, tapi puas hati bila dah makan. Yang penting kena campur aduk semua bahan sehingga sebati dan secukup rasa.
Jom lihat resipi lengkap yang dikongsikan oleh Nor Haida di bawah. Selamat mencuba!
RESIPI KERABU PUCUK PAKU TAUGE & KERANG
Bahan-bahan:

1 mangkuk kerang (rebus & ambil isi)
RM1 @ RM2 seikat pucu paku (celur & tos)
[email protected] genggam tauge (celur & tos. Kalau nak rangup & tak suka lembik, tak perlu celur, cuci bersih saja)
1 biji bawang besar hiris nipis (tak perlu letak jika tak suka)
4 sudu santan pekat
3 sudu besar kerisik
2 sudu air limau nipis
Garam secukupnya (boleh ganti guna sedikit sos ikan)
Gula secukupnya

Bahan kisar:

3 batang serai
½ inci lengkuas
Cili api 5 biji – 8 biji (ikut tahap kepedasan yang disukai)
Belacan sebesar ibu jari

Cara-cara:
1. Kisar bahan kisar, letak air sedikit saja. Tuangkan ke dalam besen.
2. Kemudian masukkan kerisik, bawang besar, air limau nipis, santan, garam dan gula. Gaul sehingga sebati.
3. Seterusnya masukkan isi kerang, pucuk paku dan tauge. Gaul rata.

4. Tambah apa yang rasa tak cukup, yang penting rasa kena pedas, masam, masin dan manis. Lemak santan, kerisik, serai dan lengkuas sebati mesra.

Selamat mencuba!

Kredit resipi & gambar: Nor Haida
Baca juga: Cara Buat ‘Sambal Ikan Bilis Rangup’ Yang Bikin Ketagih, Satu Lauk Ni Dah Cukup!


Mudah Sangat Nak Buat Kerepek Pisang Rangup & Sedap, Boleh Buat Niaga!

Siapa suka makan kerepek pisang rangup? ‘Ralit’ makan sampai tak sedar dah hampir habis sebalang. Lagi-lagi makan sambil menonton televisyen, laju je mulut mengunyah.
Jika sebelum ini asyik beli je, apa kata kita cuba buat sendiri pula kerepek pisang yang rangup ini. Caranya mudah sangat, tak guna banyak bahan pula tu!
Nak cuba? Jom ikut resipi perkongsian oleh Riyani Rupat Riau di bawah. Mana tahu boleh dibuat niaga bila dah pandai buat kan? Selamat mencuba!
RESIPI KEREPEK PISANG RANGUP & SANGAT SEDAP
Bahan-bahan:

2 sisir pisang mentah
1 sudu kecil garam
1 sudu kecil serbuk kunyit
Sedikit ajinamoto
Setengah cawan air

Cara-cara:
1. Cuci pisang, kupas buang kulit. Cuci lagi pisang yang sudah dikupas dan kemudian toskan.

2. Ambil setengah cawan air. Letakkan garam, serbuk kunyit, ajinamoto dan larutkan.

3. Panaskan minyak dan sagat pisang dalam kuali yang berisi minyak panas. Boleh juga sagat dalam bekas lain siap-siap.
4. Goreng menggunakan api perlahan supaya kerepak garing merata. Setelah bahagian bawang garing, terbalikkan dan siram air perasa dalam 2 sudu.

5. Tunggu sehingga minyak tiada percikan dan buih minyak berkurang. Ia bermakna kerepek sudah garing sepenuhnya, dah boleh angkat dan toskan.

6. Kerepek yang dah siap boleh disimpan dalam balang atau bekas kedap udara. Selamat mencuba!

Kredit: Riyani Rupat Riau
Baca juga: Cara Buat Kerepek Terung Rangup Untuk Kudapan, Anak-Anak Makan Berebut!


Cara Buat Kerepek Terung Rangup Untuk Kudapan, Anak-Anak Makan Berebut!

Kalau anak-anak susah nak makan sayur, boleh mula ajar mereka makan sayur dengan membuat kerepek terung rangup ini.
Bukan setakat budak, orang dewasa pun suka kalau sayur digoreng tepung macam ni. Cepat je habis sepinggan. Sesuai dibuat untuk kudapan makan petang.
Jom lihat cara membuat kerepek terung di bawah. Semoga bermanfaat!
Resipi Kerepek Terung Rangup Untuk Kudapan Anak
Bahan-bahan:

Terung
Tepung bestari

Cara-cara:
1. Guna terung yang masih keras. Cuci bersih dan potong nipis.
2. Taburkan tepung bestari secukupnya. Gaul sehingga tepung bersalut rata dengan terung. Tepung tak perlu bancuh dengan air.
3. Sedia untuk digoreng dalam minyak yang panas sehingga garing.

Kalau tiada tepung bestari, taburkan garam, serbuk kunyit, tepung jagung dan gaul rata. Taburkan serbuk cili jika mahu pedas.
Selamat mencuba!

Kredit: Syahirah Adnan
Baca juga: Cara Buat Kentang Goreng Homemade Untuk Anak, Lagi Sihat & Selamat Tanpa Bahan Pengawet


Cara Buat Kerisik Homemade, Tak Berbau Hapak Macam Beli

Kerisik merupakan salah satu ramuan penting untuk menghasilkan rendang. Rupanya mudah saja cara buat kerisik sendiri di rumah, kalau beli kadang-kadang ada yang berbau ‘hapak’.
Hanya perlu menggunakan kelapa parut, kemudian goreng tanpa minyak dan dan tumbuk. Hasilnya, kerisik tidak berbau tengik dan lebih fresh.
Kalau nak tahu cara-cara penyediaan kerisik yang lengkap, jom kita sama-sama baca perkongsian oleh Nanie Sulong di bawah. Semoga bermanfaat!
Baca juga: Resipi Rendang Sukatan 1/2 Ekor Ayam, Ini Petua Supaya Tahan Lama
CARA BUAT KERISIK HOMEMADE
 Hari ni Kak Nani nak share cara buat kerisik. Mesti ada yang nak buat rendang tapi nak guna kerisik sikit je boleh buat sendiri. In sha Allah tak ada rasa hapak. Kerisik fresh minyak yang terhasil adalah dari kelapa itu sendiri.
Mula-mula dapatkan kelapa parut. Goreng tanpa minyak sampai jadi perang. Guna api sederhana supaya kelapa tak cepat hangus. Nanti pahit pula kerisik tu.

Setelah perang, tumbuk dengan lesung. Tumbuk sampai keluar minyak. Tak perlu tumbuk beria-ia sangat. Cukup sekadar tenyeh/lenyek sampai keluar minyak.

Dah siap kerisik. Boleh la buat rendang sedap-sedap walaupun tak dapat beraya kat kampung.

Kredit resipi dan gambar: Nanie Sulong
Baca juga: Lebih 50K Shares, Wanita Ini Kongsi Cara Buat Rendang Ayam Style Orang Perak


Cara Buat Keropok Lekor Homemade, Ringkas & Tak Guna Banyak Bahan

Mudah saja rupanya cara membuat keropok lekor homemade. Baru lagi best dapat makan yang buat sendiri sebab fresh dibuat dari dapur.
Tak susah mana pun cara membuatnya. Tidak menggunakan banyak bahan dan cara-caranya juga sangat ringkas.
Kalau ada yang nak cuba buat sendiri keropok lekor di rumah, jom baca resipi perkongsian oleh Zalina Mustafa di bawah. Confirm jadi!
Keropok Lekor Homemade
Bahan-bahan:

Ikan kembung 1 kg (ambil isi ikan, tak perlu rebus)*
2 sudu teh garam *
2 sudu teh maggi secukup rasa*
Sedikit lada sulah*
2 cawan tepung ubi
1 cawan tepung gandum
Sedikit minyak masak

Cara-cara:
1. Kisar semua bahan bertanda (*).
2. Satukan bahan kisar bersama tepung ubi dan tepung gandum.
3. Uli sampai tidak melekat pada tangan.
4. Bila dah sebati, bentuk mengikut saiz kesukaan masing-masing.

5. Panaskan air dalam periuk dan rebus. Pastikan keropok yang direbus dah timbul baru diangkat dan gaul dengan minyak masak.

6. Sejukkan dan sedia untuk digoreng.

Kredit: Zalina Mustafa


Cara Buat Kopi Latte Ala Kampung. Buat Satu Jug Simpan Dalam Peti, Lagi Lama Lagi Sedap!

Peminat kopi wajib cuba buat kopi latte ala kampung ini. Sekali sekala tukar selera minum kopi macam ni sedap juga.
Menurunya empunya resipi, Madihah Hamid memberitahu air kopi ini telah membuat seisi keluarganya menjadi ‘ketagih’ sebab rasa dia sedap sangat!
Kalau ada yang berminat nak cuba, ikut saja resipi di bawah ini ya. Selamat mencuba!
Resipi Kopi Latte Ala Kampung
Bahan-bahan:

Serbuk kopi 2 sudu
Gula 3 sudu (option) (gula [email protected] [email protected] [email protected] merah)
Air 400ml
Susu 600ml

Cara-cara:
1. Satukan air dan kopi. Hidupkan api dan biarkan sehingga menggelegak (berbuih).

2. Biarkan dalam seminit (semasa menggelegak).

3. Tutup api, tuangkan ke dalam jug sambil tapis serbuk kopi. Masukkan gula dalam jug.

4. Panaskan susu sehingga sedikit berbuih.

6. Tuangkan air kopi dan susu dalam jug tadi. Kacau sebati. Tuangkan secawan untuk diminum.

6. Selebihnya simpan dalam peti. Lagi lama dalam peti lagi sedap. Bila nak minum, hanya panaskan sebentar.

Kredit: Madihah Hamid
Baca juga: Mudahnya Nak Buat Bubur Jagung ‘Creamy’, Guna Jagung Tin Je!


Cara Buat Korean Garlic Bread Versi CEPAT! Mudah Guna Roti Keping Je

Jom cuba buat korean garlic bread versi cepat ini. Biasanya orang jual yang bentuk bulat tu.
Tapi kita buat guna roti keping yang ada kat rumah je, tak perlu susah-susah beli roti burger atau uli doh.
Sesuai untuk bekal atau dijadikan hidangan menu petang untuk anak-anak. Tak sampai 20 minit dah siap! Selamat mencuba!
Resipi Korean Garlic Bread Versi CEPAT!
Adunan Cream Cheese untuk letak dalam roti

Cream cheese – 150g
Susu cair – 3 sb
Susu pekat – 2 sb

Adunan Butter untuk celup roti:

Butter – 100 g
Garlic – 5 ulas (cincang halus)
Telur – 1 biji
Madu – 2b
Daur parsley yang kering – sikit (tak ada pun boleh)

Cara-cara:
1. Campur semua adunan cream cheese, kacau sampai rata. Ketepikan.

2. Untuk membuat adunan butter, panaskan butter dengan api perlahan, dah cair masukkan garlic dan tutup api. Bila dah agak sejuk, masukkan telur, madu dan daun parsley. Aduk rata.

3. Letakkan adunan cream cheese di atas roti.

4. Lipat dua roti dan tekan dengan garpu sekeliling roti agar ia melekat.

5. Celupkan roti dengan adunan butter dan susun di loyang.

6. Bakar dengan suhu 180°C selama 15 minit. Ikut kepanasan oven masing-masing.

7. Sesuai untuk bekal anak atau pergi kerja.

Kredit: Haya Yahya
Baca juga: Korean Cheesy Garlic Bread Guna Roti Buku, Tak Membazir Kalau Dah Nak Expired


Cara Buat Krim Putar ‘Homemade’, Jimat Tak Perlu Beli Dah

Krim putar (whipping cream) merupakan satu bahan yang wajib ada dalam proses membuat kek untuk dijadikan inti mahupun dalam melepa kek.
Ia boleh didapati di kedai kek dan juga hampir semua pasaraya ada menjualnya. Harganya juga boleh tahan mahal untuk digunakan hanya ‘sekali’ buat mereka yang jarang-jarang membuat kek.
Rupanya tak susah mana pun kalau nak buat sendiri whipping cream ni. Tak perlu susah-susah nak keluar rumah. Jimat pun jimat kan? Ikuti perkongsian oleh Soleh Fattah yang berkongsikan cara-cara membuat krim putar.
Cara Buat Krim Putar ‘Homemade’
Bahan-bahan:

1 sdb ovalette
5 sdb susu pekat
4 sdb susu powder (tak kisah brand apa, sis pakai fernleaf family)
3 sdb gula (boleh kurangkan klu tak suka manis)
1 bekas ais batu (pastikan dlm ketulan kecil-kecil, senang nak mix)
Mixer

Cara-cara:
1. Masukkan semua bahan dalam 1 bekas, pastikan bekas besar ya, jangan pakai bekas kecil.

2. Gaul rata semua bahan-bahan sehingga sebati dulu. Kemudian baru mix, pakai mixer. 1 minit pertama, guna kelajuan paling rendah. Alasannya, nanti ais batu terkeluar dari bekas korang, habis bersepah nanti.

3. Minit ke-2, boleh tingkat kan kelajuan, sederhana dlm 3 minit. Mix je sampai tak nampak ais batu tu. Masa ni korang akan nampak adunan ni dah berupa cream yang kembang semangkuk.
4. Bila ais batu dah takde (boleh dengar bunyi ais masa tengah mix tu) boleh tingkatkan kelajuan mixer ke maksimum, mix dalam 2 minit sahaja, jangan overbeat ya. Then, siap la whipping cream korang.

Masa penyediaan: 5-6 minit sahaja
Kredit: Soleh Fattah


Cara Buat Kuah Kacang Paling Mudah, Tanpa Santan Pun Tetap Sedap & Berlemak

Hidangan kuah kacang ni memang wajib ada bila Hari Raya. Tahun ni pasti ramai yang pulang beraya di Kampung selepas 2 tahun tidak dapat beraya. Apa kata jom kita belajar buat sendiri kuah kacang paling mudah ni.
Maklumlah selepas 2 tahun tidak dapat beraya, pasti orang ramai bersemangat untuk ziarah saudara-mara di kampung. Jadi ibu-ibu bolehlah buat menu mudah ini untuk dimakan dengan nasi impit untuk dihidangkan kepada tetamu.
Jom ikut resipi yang dikongsikan oleh Nur Hafizah di bawah. Paling menarik, tak perlu guna belacan dan santan tapi rasa kuah kacang ini tetap sedap dan berlemak.
RESIPI KUAH KACANG PALING MUDAH
Bahan-bahan:

500g kacang tanah
13 tangkai cili kering
2 biji bawang besar
3 ulas bawang putih
3 biji buah keras (saya letak dua biji)
Sejemput air asam jawa (saya guna satu sudu asam jawa paste adabi)
2 keping asam gelugor (saya guna 3 keping)
5 sudu gula (boleh guna gula merah, tapi tak ada, saya letak 5 sudu gula perang, tiga sudu gula biasa)
Garam
Perasa (resepi asal ada, tapi saya tak letak)
2 batang serai

Cara-cara:

Panaskan minyak dengan api perlahan, masukkan kacang. Kacau sampai ada bunyi meletup.
Masukkan bawang besar dan buah keras. Goreng sehingga agak garing, masuk cili kering, serai dan goreng sampai garing semuanya.

Kemudian tos minyak. Dan biarkan sejuk sedikit.
Kisar semua bahan yang digoreng, campur dengan air dalam dua cawan.
Masukkan semula bahan kisar dalam minyak goreng tadi. Minyak perlu banyak baru kuah kacang garing dan cantik.

Masukkan gula, air asam jawa,asam gelugor, garam semua sekali dan perlu kacau selalu. Sebaiknya api yang kecil.
Bila dah nampak dah pecah minyak, kuah kacang dah siap.

Kredit: Cr Nur Hafizah
Baca juga: Wanita Ini Kongsi Resipi Satay Hasil Jualan Turun-Temurun Keluarga


Cara Buat Kuah Oden Guna Perencah Segera, Punyalah Sedap Kalah Family Mart

Pasti ramai yang suka makan oden kan? Rupanya mudah sangat nak buat sendiri kuah oden guna perencah segera je.
Memang puas hati buat sendiri, boleh letak macam-macam bahan dalam kuah oden mengikut cita rasa masing-masing.
Baca juga: Jom Buat Fish Cake Homemade. Dijamin Bersih, Suci & Halal
RESIPI KUAH ODEN GUNA PERENCAH SEGERA

Bahan-bahan:

2 paket kecil perencah pes asam pedas (jenama adabi)
4 sudu makan perencah tomyam (jenama adabi)
Sedikit serbuk perasa
Air secukupnya
Bahan-bahan Oden (fish tofu, seafood tofu, dan sebagainya.)

Cara-cara:

Panaskan perencah pes asam pedas dalam periuk dan kemudian masukkan air.
Seterusnya masukkan pes tomyam. Jumlah boleh diubah suai ikut citarasa masing-masing.
Tambah sedikit perasa jika perlu.
Cucuk bahan-bahan oden menggunakan lidi sate dan masukkan ke dalam periuk berisi kuah tadi.
Biarkan kuah mendidih dan bahan-bahan oden tadi masak.
Sedia untuk dinikmati.

Info:

Jika nak kuah oden yang cair dan tak terlalu pedas, guna 1 paket sahaja perencah asam pedas.
Elakkan letak garam kerana perencah sudah memberikan rasa.
Sebelum letak perasa, rasa dulu kuah dan tambah jika perlu sahaja.

Kredit: Ain Aziz


Cara Buat Kubis Masak Lemak Putih Guna Resipi Opah, Ratah Dengan Sambal Belacan Padu Woo

Syok juga kalau buat Kubis Masak Lemak Putih. Mudah sangat cara penyediaannya.
Sesuai makan dengan lauk ikan goreng dan sambal belacan. Bosan juga kan asyik makan sayur tumis kan. Sekali sekala masak santan macam ni barulah syok.
Ala-ala hidangan kampung gitu.
Baca juga: Resipi Ajaran Mertua. Wanita Kongsi Selama 35 Tahun Hidup, Pertama Kali Makan Ikan Goreng ‘Sesedap’ Ini
Resipi kali ini min akan kongsikan cara opah min memasak dan tentunya akan buat korang bertambah nasi.
Tak nak buang masa lagi, apa kata kita lihat satu persatu bahan-bahan yang diperlukan dalam penyediaan sayur kubis masak lemak putih ni. Follow je sebijik-sebijik, confirm menjadi!
Resipi Kubis Masak Lemak Putih
Bahan-bahan:

1 biji bawang besar (dihiris nipis)
3 biji bawang putih (diketuk)
1 biji cili merah (dihiris)
1 biji tomato (dipotong lapan)
1 batang lobak merah (dipotong panjang)
1 genggam ikan bilis (ditumbuk)
1/2 biji kobis bulat (dihiris kasar)
1/2 biji bunga kobis (dihiris kasar)
1 kotak santan
1 peket fucuk dan suhun (direndam dalam air)
Air masak secukupnya
Garam secukupnya

Cara-cara memasak ikut style opah:
1. Cairkan santan bersama air. Panaskan di dalam periuk dengan api perlahan dan masukkan bawang merah, bawang putih, cili merah dan ikan bilis.
2. Masukkan kubis, bunga kubis dan lobak merah.
3. Tutup sekejap dan biarkan lembut.
4. Bila dah mendidih, masukkan pula tomato, fucuk dan suhun. Tabur garam secukupnya.
5. Dah siap!

Gambar hiasan
Siap untuk dihidang! Simple, mudah dan cepat. Makan dengan nasi putih panas-panas boleh terangkat dibuatnya!
Korang boleh adjust nak banyak atau pun sikit kuah sayur ni. Control je kuantiti air yang korang campur dengan santan kat awal-awal step tu nanti.
Selamat mencuba resipi dari opah min.


Cara Buat Kuey Teow Celup Versi Sihat, Sesuai Untuk Anda Yang Nak Diet

Seorang pengguna Facebook berkongsikan cara buat kuey teow celup versi sihat yang mudah dan yang penting sedap! Sesuai untuk anda yang sedang berdiet.
Siapa kata kalau nak diet perlu makan buah dan sayur sahaja? Rupanya boleh juga makan pelbagai makanan tapi perlu mengawal kuantiti makanan diambil.
Tidak dinafikan juga, mungkin ramai yang dalam proses menurunkan berat badan tapi teringin nak makan makanan yang sedap. Haa resipi ini khas untuk anda!
Cara Buat Kuey Teow Celup Versi Sihat
Bahan-bahan kuah sup:

Seulas bawang putih
Air
Ayam dada
Kaki ayam
Secukup rasa
Garam
Gula
Kicap manis
Kacang goreng tanpa minyak (ditumbuk)
2 sudu sos ikan
Akar daun ketumbar
Akar daun sup

Cara-cara membuat kuah sup:

Tumis bawang putih. Kemudian masukkan air.
Seterusnya masukkan bahan-bahan lain.
Didihkan seketika.

Cara hidangan:

Bilas kuey teow dengan sedikit air suam dan letak dalam mangkuk.
Taburkan kacang tumbuk, serbuk cili, cili jeruk, kangkung, taugeh, daun ketumbar, daun sup, daun bawang, limau nipis dan isi ayam dada yang telah diracik.
Masukkan juga minyak bawang putih. (tumbuk bawang putih sehingga hancur, kemudian goreng dalam minyak panas sampai garing).
Selamat mencuba!

Kredit resipi: Leeya Bridal Melaka


Cara Buat Kuih Ketayap Guna Sukatan Cawan, Inti Kena Sedikit Basah Baru Sedap

Kuih ketayap merupakan salah satu kuih yang sentiasa menjadi kegemaran rakyat Malaysia. Ia juga merupakan kuih tradisional yang sering menjadi pilihan sebagai pembuka selera setiap kali bulan Ramadan. Cara membuatnya juga sangat mudah dan ringkas. Jom ikuti cara buat kuih ketayap yang dikongsikan oleh Nor Sahida Abdul Kadzir di bawah ini. Semoga bermanfaat!
Baca juga: Resipi Kuih Onde-Onde Sedap & Lembut, Ada Tips Supaya Kuih Tahan Lama & Tak Cepat Basi
CARA BUAT KUIH KETAYAP GUNA SUKATAN CAWAN
Bahan-bahan inti kuih ketayap:

2 1⁄2 cawan kelapa mesin
1 1⁄2  cawan gula melaka/merah
2 sudu besar gula pasir
Sedikit garam
1 cawan air

Cara-cara buat inti:

Masak air sampai mendidih. Kemudian masukkan gula melaka dan gula pasir, kacaukan sehingga larut dan gula hancur.
Kemudian baru masukkan kelapa dan masak sampai hampir kering, tapi jangan terlalu kering kena sedikit basah.
Siap, ketepikan.

Bahan-bahan kulit:

2 atau 3 helai daun pandan (kisar dengan 1 cawan air, tapiskan untuk ambil air pandan)
3 cawan tepung gandum
1 biji telur
Sedikit garam
1 cawan air biasa
Sedikit pewarna hijau
2 sudu besar minyak masak

Cara-cara buat kulit:

Campur semua bahan. Bancuhan jangan terlalu likat dan terlalu cair. Kalau likat, tambah air sedikit demi sedikit. Kalau cair, tambah tepung gandum sedikit demi sedikit.
 Tapiskan bancuhan tepung tadi sebelum dimasak.
Untuk membuat kulit ketayap, oleskan minyak masak pada kuali dan tuangkan adunan tepung tadi dan ratakan pada kuali. Angkat bila sudah masak.
Ulang sehingga bancuhan tepung habis.
Letakkan inti kelapa pada tengah-tengah kulit ketayap. Gulung sehingga kemas. Siap!

Selamat mencuba!
Kredit: Nor Sahida Abdul Kadzir


Cara Buat Kuih Lopes Guna Rice Cooker. Senang, Cepat & Menyelerakan

Mengidam nak makan kuih lopes tapi tercari-cari resipi yang paling mudah untuk dibuat? Haa, ini dia cara buat kuih lopes yang paling senang untuk dicuba.
Kalau ikut cara ini, tak perlu susah-susah kukus pulut dan tak perlu gulung dalam daun pisang. Sekejap je dah siap buat!
Ikut saja resipi perkongsikan oleh saudari Shahera Ilani di bawah. Pasti puas hati!
CARA BUAT KUIH LOPES PALING MUDAH
Bahan-bahan untuk pulut:

2 cawan beras pulut
1 cawan santan cair
1 cawan air
1 cawan air daun pandan
Sedikit garam
Sedikit pewarna hijau (jika perlu)
Kelapa parut secukupnya

Bahan air gula melaka:

1 keping gula melaka
1 cawan gula perang
5 cawan air
1 helai daun pandan

Cara memasak:
1. Basuh beras pulut (tak perlu rendam), masukkan santan cair, air, air daun pandan, garam dan sedikit pewarna hijau jika suka. Adun rata dan letak dalam periuk nasi elektrik. Masak pulut seperti masak nasi biasa.

2. Sementara tunggu pulut masak, kukus kelapa parut seketika. Bila dan sejuk, gaulkan dengan sedikit garam dan ketepikan.

3. Setelah pulut masak, keluarkan dan padatkan pulut dalam bekas yang sesuai. Kemudian bentukkan bulat (boleh guna cawan).

4. Golekkan kepingan pulut tadi ke dalam bekas berisi kelapa parut.

5. Untuk menyediakan air gula melaka, masak gula melaka, gula perang, air dan daun pandan sehingga mendidih dan sedikit pekat. Ketepikan.

6. Sedia untuk dinikmati bersama pulut tadi.
Kredit: Shahera Ilani
Baca juga: Resipi Kuih Ketayap, Kuih Nostalgia Yang Sesuai Untuk Minum Petang


Cara Buat Kuih Manja Macam Kat Pasar Malam, Sekali Ngap Gerenti Nak Lagi!

Kuih manja ini saiznya cukup comel bila disuap ke mulut. Rasanya cukup unik dan sedap. Kuih Manja juga dikenali dengan nama Kuih Tokyo.
Adunan kuihini lembut macam pancake dan biasanya dimakan dengan inti kaya atau kastard, boleh juga masukkan inti kegemaran anda contohnya inti kelapa ataupun coklat.
Comel dan kecil je, biasanya dibuat nipis-nipis, bila dah siap masak akan naik gebu diatas kuali! Jom cuba resipi yang dikongsi oleh Saya Lieynda di bawah.
RESIPI KUIH MANJA

Bahan-bahan:

1 ½ cawan tepung gandum
1 sk baking powder
3 sdb gula
Esen vanilla
¼ cawan susu cair/susu segar
½ air
1 biji telur
Pewarna pilihan
1 sb marjerin pelangin

Cara-cara:

Masukkan semua bahan ke dalam pengisar.
Kisar sehingga semuanya menjadi sebati.
Panaskan kuali leper, tuangkan sesudu adunan dan biarkan masak.
Letakkan inti kaya di tengahnya. Dan lipat dua.
Sedia untuk dihidang. Selamat mencuba!

Kredit: Saya Lieynda
Baca juga: Apam Balik Gebu Macam Pasar Malam, Sedap Makan Panas-panas


Cara Buat Kuih Pukis, Boleh Masuk Pelbagai Perisa Ala Pasar Malam

Ada yang pernah makan kuih pukis tak? Mesti korang pernah beli kat pasar malam kan. Orang sekarang buat kuih ni dah dengan pelbagai perisa. Cuba korang follow resepi kuih pukis ni kat sini.
Bolehlah buat di rumah dan makan panas-panas nanti.
Rasa pelik je nama kuih ni. Nampak macam mencarut pun ada. Tapi ada yang kata nama lainnya ialah kuih Apam.
Yang penting kuih ni memang sedap. Lagi-lagi kalau di taburkan coklat rice diatasnya.
Baca juga: Cara Buat Apam Puri Inti Kastard Jagung Guna Acuan Karipap
Anak-anak pun tak henti-henti makan. Boleh dijadikan sarapan pagi dan minum petang sekeluarga.
Kuih ni di masak dengan cara bakar menggunakan acuannya. Teksturnya lembut dan bentuknya separuh bulat.
Boleh di pelbagaikan rasa dan warnanya. Contoh rasa pandan dan di tambah sedikit dengan pewarna. Semua terpulang ikut cara masing-masing.
Jom ikuti resipi dari perkongsian Lydia Na Kitchen. First time saya nampak kuih ni terus terasa nak share kat korang.
Bolehlah korang buat bila-bila masa free di rumah. Mudah dan simple je cara penyediaannya. Adunan di buat ala-ala waffle gitu.
Resipi Kuih Pukis @ Kuih Apam

Bahan-bahan:

1 1/2cwn santan kotak
1 1/2cwn air
1 1/2cwn gula
3 biji telur
4 cwn tepung gandum
1/2sudu teh baking powder
1 1/2sudu teh yis
2 sudu mkn majerin cair
1/2sudu teh garam halus

Cara membuatnya:
1. Satukan yis dengan air suam 1/2 cwn dan kacau-kacau bagi yis larut. Kemudian, biarkan.
2. Masukkkan santan,air, gula, garam ke dalam periuk masak atas api hingga panas.
3. Kacau hingga gula larut, jangansampai mendidih ye. Agak-agak dah panas je tutup api. Biarkan suam-suam baru masukkkan telur dan kacau sebati.
4. Kemudian, masukkkan tepung gandum+baking powder. Kacau lagi sampai takde ketulan-ketulan tepung.
5. Dah sebati masukkkan yis tadi. Diikuti dengan majerin cair. Kacau lagi dan tutup dalam 30 minit.
6. Nak perasa pandan boleh letak paste Pandan coconut dan pewarna hijau.
7. Panaskan acuan sapu majerin baru tuang adunan tadi. Dan taburkan coklat rice. Terpulang nak letak topping apa-apa boleh, tak kisah.

8. Tutup dan bakar dengan api kecil dalam 5-6 minit. Siap untuk di hidang.

Wah! Korang rasa susah ke senang. Senang je kan! Nak bakar dalam satu acuan tu pun tak lama. Dalam 5-6 minit je kuih dah siap di masak.
Ada juga yang buat kuih ni untuk hidangan tetamu di majlis-majlis kenduri, aqiqah dan open house. Mesti laju je habis nanti.
Selamat mencuba.

Sumber: Lydia Na Kitchen


Cara Buat Kuih Tepung Bunga Guna 4 Bahan, Kuih Tradisional Kegemaran Ramai

Kuih tepung bunga merupakan kuih tradisi orang Kelantan dan Terengganu yang sangat sedap.
Cara membuatnya juga sangat mudah dan cepat siap. Yang paling penting, hanya guna 4 bahan sahaja untuk membuatnya.
Kuih ini biasanya sangat terkenal pada bulan puasa. Tapi bila teringin nak makan, bolehlah cuba buat sendiri. Ikut saja resipi lengkap di bawah.
Resipi Kuih Tepung Bunga Guna 4 Bahan
Bahan-bahan:

2 cawan tepung pulut
3/4 cawan air
1 biji telur (dipukul)
Gula secukupnya

Cara-cara:
1. Campur air bersama tepung pulut sambil uli. Jika masih tak jadi doh, tambah air sikit lagi.
2. Ambil sedikit doh dan gentel bulat, kemudian tekan dengan ibu jari.

3. Kemudian celupkan ke dalam telur. Goreng dalam minyak yang panas sehingga merekah dan berbunga-bunga.

4. Angkat dan toskan. Salut dengan gula dan sedia untuk dihidang. Selamat mencuba!

Kredit: Nor Al Fatihah
Baca juga: Buat Sendiri Scone Guna 3 Bahan Je, Tak Perlu Ke Cameron Highland Semata Nak Makan Ni


Cara Buat Kulit Ayam KFC Tanpa Guna Kulit Ayam, Serius Sedap!

Pasti ramai yang suka makan kulit ayam rangup yang sering dijual di pasar malam kan? Baru-baru ini juga tular di media sosial berkenaan kulit ayam KFC yang merupakan menu baru keluaran restoran tersebut.
Mungkin ramai yang anggap tidak berapa sihat dan tidak elok jika sering memakan kulit ayam. Jadi apa kata jom cuba buat sendiri kulit ayam rangup di rumah tanpa menggunakan kulit ayam, tapi rasanya tetap sama!
Kalau tak guna kulit ayam, guna apa? Haa, kalau nak tahu jom sama-sama lihat resipi perkongsian oleh Puan Siti Zalikha di bawah.
Cara Buat Kulit Ayam KFC Tanpa Guna Kulit Ayam
Bahan-bahan:

2 biji telur
Sedikit secukup rasa
Sedikit cili flakes
Tepung bestari

Cara-cara:
1. Satukan telur, secukup rasa dan cili flakes di dalam mangkuk. Kacau-kacau macam nak buat telur dadar.

2. Guna pan seperti ini untuk gorengkan telur ini. Lagi nipis lagi bagus.

3. Celupkan telur yang sudah digoreng tadi dengan tepung bistari dan celupkan dengan air kemudian celupkan semula dengan tepung bistari.

4. Goreng dengan minyak menggunakan api sederhana.

5. Siap! Rupa macam kulit ayam kan? Rasa sedap sangat!

Kredit resipi & gambar: Puan Siti Zalikha, @AffiqKimiLer


Cara Buat ‘Laba Garlic’ Macam Dalam Mukbang Cina, Nampak Macam Petai Rupanya Bawang

Siapa yang selalu tengok mukbang viral China, pasti pernah tengok mereka makan benda kecil rangup-rangup rupa macam petai. Rupanya ia adalah bawang putih jeruk (Laba Suan).
Bawang Putih Laba (Laba Suan) dibuat pada hari ke-8 (LaBa) dalam bulan ke-12 dalam Kalender Lunar Cina, yang dianggap sebagai hari paling sejuk di China Utara. Makanan tradisional Cina ini selalu dihidangkan bersama daging atau makanan berminyak.
Laba Garlic ini dipercayai boleh memperbaiki sistem penghadaman, anti penuaan serta anti-kanser. Oleh sebab itu, bawang putih jeruk ini sudah menjadi sebahagian daripada pemakanan seharian mereka.
Kalau ada yang nak cuba, boleh ikut cara-cara membuat bawang putih jeruk ini di bawah. Resipi tersebut telah dikongsikan oleh AJ Idris di laman sosial Facebook. Semoga bermanfaat!
RESIPI LABA GARLIC MACAM DALAM MUKBANG CINA
Bahan-bahan:

3 labu bawang putih (dikupas kulit dan dibuang pangkalnya, dicuci bersih dan toskan)
1 cawan cuka beras (warna coklat atau putih) atau gantikan dengan cuka makan
1 sudu besar gula batu

Cara-cara penyediaannya:

Masukkan bawang putih yang dikupas ke dalam balang.
Masukkan gula batu tuang cuka hingga menutupi bawang.
Tutup balang dan biarkan (pada suhu bilik) hingga warna hijau emerald terhasil (ambil masa lima hari atau lebih). Lagi lama lagi cantik hijaunya.
Sekali dah buka, kena simpan dalam peti sejuk ya.

Selamat mencuba!

Kredit: AJ Idris
Baca juga: Wanita Kongsi Resipi Mi Sup Pedas Cina, Masakan Terhasil Bila Suami ‘Terliur’ Tengok Mukbang Cina


Cara Buat Labu Masak Lemak, Tetap Sedap Walaupun Tak Guna Cili & Bawang

Resipi labu masak lemak yang mudah untuk dimasak. Dipadankan dengan ikan goreng atau belacan memang lagi umphh. Rasa manis labu menambah rasa sedap.
Jika ada yang rindu masakan kampung, bolehlah cuba resipi ini. Sangat menyelerakan!
Baca juga: Cara Buat Sira Labu Berkilat, Manisan Wajib Kenduri Kahwin Kelantan
RESIPI LABU MASAK LEMAK

Bahan-bahan:

Labu
Daun kunyit
Kelapa parut (perah santan, jangan kedekut)

Cara-cara memasaknya:
1. Buang kulit labu dan potong kecil.
2. Sediakan kuali, masukkan labu, daun kunyit dan santan.

3. Kacau sehingga masak.
4. Letakkan garam secukup rasa.

4. Siap! selamat mencuba.
Kredit: Suisan Aliezsha


Cara Buat Laksa Kedah Padu, Sedap & Likat. Memang Kaw Punyalah!

Resipi Laksa Kedah ini sangat mudah untuk dicuba. Dengan perahan limau nipis dan cili padi yang pasti memecah selera. Hanya ikan yang segar digunakan untuk kuah laksa ini bagi menjamin rasa yang memuaskan. Kuahnya juga perlu tidak terlalu cair atau terlalu pekat dan bahan ulaman segar digunakan untuk taburan di atas Laksa ini.
Makanan tradisi ini biasanya menjadi hidangan istimewa semasa musim perayaan. Bahan asas penyediaan sajian istimewa ini ialah laksa beras, ikan kembung, belacan, asam keping, cili, garam dan telur.
Baca juga: Resipi ‘Laksa Express’ Guna Sardin Tin, Sekejap Je Dah Siap Masak
RESIPI LAKSA KEDAH PADU
Bahan-bahan kuah:

2kg ikan temenung (rebus ambil isi, simpan air rebusannya)
2 genggam cili kering (rebus buang biji)
3 biji bawang besar saiz sederhana
Belacan saiz ibu jari
Asam keping – 10 hingga 14 keping (tak nak masam ya)
Garam
Ajinamoto jika suka
Daum kesum segenggam
Bunga kantan (ambil sekali batang, ketuk)

Cara-cara:
1. Kisar cili, bawang dan belacan. Tuangkan ke dalam periuk. Kisarkan juga isi kan.
2. Satukan semua bahan dalam periuk. Isi ikan, cili, daun kesum, garam, ajinamoto, bunga kantan dan asam keping. Tambah air rebusan ikan dan air jika perlu (ikut kepekatan kuah).
3. Didihkan. Rasa sedikit biar secukup rasa. Jika guna cili lebih, kuah akan jadi merah. Kalau tak nak pedas, pilih cili yang kurang pedas atau boleh kurangkan cili.
4. Sewaktu masak kuah ni, kena selalu kacau supaya tidak meruap.

Bahan-bahan lain:

Laksa (rebus sampai lembut)

Bahan-bahan hiasan:

Timun
Daun selom
Bawang besar
Limau nipis
Cili
Otak udang

Sedia untuk menjamu selera. Selamat mencuba!

Kredit: Bulan Indah


Cara Buat Lasagna ‘Simple’ Guna Roti Buku Buat Penggemar Makanan Western

Apa menu untuk makan tengah hari nanti? Setiap hari, pastinya para ibu tidak pernah gagal untuk menyediakan makanan yang sedap dan berkhasiat untuk keluarga.
Apa kata hari ini kita cuba makanan barat pula jika jemu makan nasi.
Seorang pengguna Facebook Sha Farina telah berkongsi resipi lasagna yang pastinya sedap dengan menggunakan roti.
Jom kita cuba buat.
Roti Lasagna Simple

Bahan-bahan:
Roti Buku (tak kisah apa brand sekali pun)
Susu
Telur,
Butter
Keju
Sos Preggo
Daging
Cendawan
Cara-cara membuatnya:
1. Pertama sekali, buat bancuhan susu dan telur.
2. Kemudian, sediakan kuah spagetti mengikut selera masing-masing.
3. Lengserkan loyang dengan butter.
4. Selepas itu, celup roti dalam bancuhan susu dan telur, kemudian layerkan dalam loyang.
5. Kemudian, letak kuah spagetti dan ratakan.
6. Letak pula kepingan keju.
7. Ulang langkah 4-6 sampai 3 lapisan.
8. Kemudian, taburkan parutan keju.
9. Tuang lebihan susu dan telur itu kalau ada.
10. Bakar selama 30 minit pada suhu 170c, tetapi ikut oven masing-masing dan siap.

Mudah je nak buat resepi lasagna ini. Semoga perkongsian ini bermanfaat untuk korang.
Selamat mencuba!

Kredit resepi: Sha Farina
Baca juga: Pernah Tak Makan Lasagna Terung? Teringin Nak Rasa? Jom Cuba Resepi Mudah Ini!


Cara Buat Lemang Guna Air Fryer, Rasanya Tetap Asli Walaupun Moden

Lemang merupakan salah satu simbolik hari raya. Walaupun cara pembuatan lemang agak merumitkan tetapi menu ini menjadi kegilaan ramai.
Buluh yang diisi dengan beras pulut dan santan yang dilapikkan dengan daun pisang perlu dibakar sehingga masak untuk menghasilkan lemang.
Korang jangan risau kalau tak tahu nak buat lemang, zaman sekarang dah moden. Korang duduk dalam rumah tanpa perlu bakar di luar rumah pun lemang boleh siap.
So, nah try cara masak lemang paling mudah abad ini perkongsian Nor Nisrin ini.
Resipi Lemang Air Fryer

1. Siang-siang kena potong buluh berpeluh husband kata. Air fryer saya 2.4 liter muat untuk 10 batang buluh saiz sederhana.
Tinggi dia 4 1/2 inci tanpa guna basket. Jadi ukur 1/2inci untuk tapak 4 inci untuk bahagian atas. Bersihkan buluh pakai kain bersih.

2. Pulut tu saya guna 1/2kg rendam 6 jam dengan air biasa. Lepas basuh bersih tos kan dan mula bancuh santan.
Letak juga garam dan ajinamoto. Ayah saya cakap rasa santan tu mesti mcm air laut baru masuk pulut. Kemudian, rendamkan 1 jam lagi.

3. Cukup 1 jam, boleh masukkan pulut 3/4 ke dalam buluh (jangan lupa hentakkan bagi mampat sikit).
Selebihnya masukkan santan sampai penuh. Tengah air fryer tu saya letakkan mangkuk supaya buluh tak jatuh.

4. Ini first batch masa masak. Saya guna suhu 150′ 25 minit. Jika nak check masak ke tidak, guna ‘cake tester’.
Ada rasa berderap masa cucuk maksudnya tak full masak hanya tambah lagi 10 minit. Alhamdulillah cun je masak pulut tu.

5. Alhamdulillah, pulut dah masak cun dan berminyak, x melekat senang je keluarkan dari buluh.
Jadi buluh bole repeat guna lagi. Yang penting balut dengan kain basah bagi tahan lama hayat buluh tu.

6. Pulut lembut, lemak dan cukup rasa. Dah boleh makan bersama rendang dan jamu tetamu.

Baca juga: Resepi Rendang Daging Minang, Lembut & Memang Padu!

Mudahnya buat lemang guna air fryer ni. Jadi, sebelum korang buat lemang nanti, pastikan guna bahan yang sewajarnya dan bukannya tin.
Paling penting, utamakan kesihatan diri terlebih dahulu. Jangan sebab nak makan lemang, kesihatan korang tergadai.

Sumber : Nor Nisrin


Cara Buat Lontong Yang Sedap ‘Padu’, Tak Puas Hirup Kuah Sampai Licin!

Siapa suka makan lontong? Mudah saja rupanya nak buat lontong yang sedap. Confirm tak puas makan kalau ikut resipi yang dikongsi oleh Fatimah Saari di bawah.
Sesuai masak untuk dimakan pada pagi hari raya. Satu keluarga pasti suka, selamat mencuba ya!
Artikel berkaitan: Cara Masak Nasi Impit Paling Mudah. Masak & Tinggal Je, Hasil Seketul Cantik Macam Ni
RESIPI LONTONG YANG SEDAP

Bahan-bahan A:

Bawang merah 7 ulas
Serai 2 batang
Lengkuas 2 hiris nipis
Halia 2 hiris nipis
Udang kering 2 sb
Ikan bilis segenggam
Buah keras 1 biji
Kunyit hidup besar ibu jari

Bahan-bahan lain:

Udang segar
Kubis
Kacang panjang
Carrot
Kentang
Soohun & fucuk
Bahan perasa
Santan kotak

Cara-cara penyediaannya:

Kisar hancur semua bahan-bahan A. Satukan dalam periuk bersama santan dan air.
Masak sehingga mendidih dan masukkan sayuran yang keras terlebih dahulu seperti kentang dan carrot.
Perasakan dengan garam dan gula secukupnya.
Masukkan baki sayuran yang lain beserta udang.
Bila sayur dah agak lembut, boleh tutup api.

RESIPI SAMBAL IKAN BILIS
Bahan-bahan:

Bawang besar 3 biji
Bawang besar 1 biji dimayang
Cili kering siap kisar 3 senduk nasi
Daun pandan
Ikan bilis 2 genggam
Air asam jawa sedikit
Garam
Gula

Cara-cara:

Panaskan minyak. Tumis bawang yang sudah siap dikisar dan mayang bersaman daun pandan.
Bila warna dah agak kekuningan, masukkan cili kisar serta gula dan air asam.
Tumis sehingga sambal bertukar warna sedikit gelap.
Masukkan ikan bilis dan perasakan dengan garam serta gula.

Siap untuk dihidangkan bersama nasi impit dan telur rebus.

Kredit: Fatimah Saari


Cara Buat Maggi Kari Tumis, Berebut Nak Makan Musim Hujan Ni!

Musim hujan ni, kalau dapat hirup kuah memang nikmat habis. Lagi-lagi kalau buat Maggi Kari Tumis, mesti lagi berebut.
Memang maggi ni favourite semua orang lah senang kata. Siapa je yang boleh tolak kalau dioffer.
Nak masak maggi kari ni, kena pandai tau. Silap cara memang boleh spoil mood nak makan lah jawabnya. Dan paling penting nak masak maggi kari tu tak boleh nak masak banyak-banyak sekali gus. Nanti boleh lari rasanya.
Resipi Lain: Nak Buat Maggi Chili Oil Viral? Guna 3 Bahan Ini Je
Maggi kari ni semua orang pandai buat. Asal magginya lembut, letak prencah, bubuh telur, masukkan sayur dah siap. Tapi nak yang super sedap mestilah ada caranya.
Ikuti resipi dari perkongsian Adie Ryhan ni. Tengok gambar pun dah boleh buat kita terliur tau.
Nak masukkan bahan apa, terpulang kepada kita. Ada yang suka masukkan ayam, sosej, dan nak mewah sikit boleh masukkan udang dan ketam. Memang hirup kuah sampai licin lah kita nanti.
Resipi Maggi Kari Tumis
Buat masa ni, min pernah buat maggi kari sahaja tau. Untuk maggi tomyam dan maggi lain belum pernah cuba. Boleh lah korang cuba jika tak suka yang kari.

Bahan-bahan:

1 pek Maggi Kari
Bawang putih
Bawang Holland
Cili Padi
1 biji telur
1 sudu air limau
Sayur Sawi
Isi ayam / Udang / Sotong

Cara memasak:
1) Tumiskan bawang putih + bawang holland + cili padi.

2) Masukkan udang atau apa² lauk pilihan.
3) Masukkan sambal. Gaul sehingga rata.
4) Masukkan air, kemudian masukkan perencah megi kari.
5) Sedikit air limau.
6) Masukkan megi dan sayur pilihan. Besarkan api.

7) Sebelum megi lembut, slow kan api, pecahkan sebiji telur. Lepas tu kuat kan api balik.

Nak pedas, boleh racikkan cili padi dan tumis sekali pada awal tadi. baru lah ngam!
Sebelum ni pernah juga min tengok beberapa versi buat maggi kari tumis ni. Termasuklah yang dikongsikan oleh Kak Lina Pom Pom tu. Haa beliau masukkan sedikit serbuk kari untuk sedapkan lagi rasa.
Selamat mencuba!


Cara Buat Mee Goreng Basah Paling Sedap, Resipi Dari Tukang Masak Sendiri!

Malam-malam tak tahu nak makan apa? Sedap juga kalau dapat makan mee goreng basah macam di kedai. Jangan risau kalau tak pandai buat, ikut je resipi mee goreng basah paling sedap yang telah dikongsikan oleh Suhasnida Ismail.
Menurutnya, resipi itu dipelajari daripada mak mertua dan birasnya yang meniaga sebelum ini. Jom lihat cara-caranya di bawah. Resipi yang lengkap bersama tips supaya mee goreng anda lebih sedap. Semoga bermanfaat!
Resipi Mee Goreng Basah Paling Sedap

Bahan-bahan:

1 peket mee kuning
Minyak untuk menumis
8 ulas bawang putih
1/2 biji bawang holland
2 tbsp cili kering kisar

Bahan lauk (mengikut citara):

Ayam cincang
Udang
Daging

Bahan sayur:

Telur
Sawi
Tomato

Bahan sos & perasa:

5 tbsp sos cili
1 tbsp sos tomato
2 tbsp sos tiram
1 tbsp kicap manis
2 tbsp kicap pekat
1 tbsp sos ikan
1/2 tsp garam halus
1 tbsp gula atau secukup rasa
1/2tsp ajinomoto jika suka
1/2 cawan air

Cara penyediaan:
1. Panaskan minyak masak, tumis bawang putih.

2. Masukkan bawang holland, cili kering kisar.

3. Masukkan lauk pauk kecuali udang dan tumis lagi.

4. Letak sedikit air dan semua sos.

5. Masukkan udang.

6. Pecahkan telur dan masukkan mee.

7. Masukkan sayur dan kacau sebati.

8. Siap!

Tips supaya mee goreng lebih sedap:

Guna sos sos mencukupi,jangan kedekut bahan

Kalau nak ada kelainan, guna air rebusan daging dan hirisan daging. Memang sedap giler.

Bawang putih kena banyak, tumbuk kasar kasar.

Masukkan sedikit cuka makan bila goreng mee. Lagi membangkitkan rasa.

Kredit: Suhasnida Ismail